2011ko urriaren 18a\tHASIEREA\nhasiera > barriak > bidaide > Karim Nimri: 'Medikuek jentea osasuntsu eukitearren kobrau beharko leukie, ez gaixoak osatzearren'\tBidaide\tKarim Nimri: 'Medikuek jentea osasuntsu eukitearren kobrau beharko leukie, ez gaixoak osatzearren'\nKarim Nimri, bentosa txinatarrekaz\nKung fu telesail ezagunean lez, saltamatxino txikia esan geinkio. Karim Nimri (Bilbo, 1973) Txinako kulturea irakasle baten eskutik ezagutzeko asmoagaz etorri zan Txinara. Dana dala, kung fu tradizionala baino, gurago dau ezezagunagoa dan yi chuan aldaerea, intentzinoaren boxeoa. Eta Nimri ez da egon sei urtean Pekineko monastegi baten bere burua topau gurean. Txinako tradizino medizinalean sakontzeko helburuagaz ailegau zan Nimri, eta orain Nexus China egitasmoa dauka eskuartean. Proiektuaren helburua gaiari buruzko testuak itzultzea eta zabaltzea da, bai euskeraz bai gaztelaniaz, eta jentea horren ganean formetea. Amak medizina alternatiboko konsultea dauka Bilbon, hortik dator nire jakin-mina, autortzen dau. Txinera ikasten ibili nintzan bost hilean, irakasleekaz eta gaixoekaz komuniketako beharrezkoa dalako, itzultzaile barik. Ostean, hiru urtean akupuntura konsulta baten lan egin neban, batez be arazo neurologikoak tratetan, gogoratzen dau. Gaur egun, bilbotarraren helburu nagusia gorputzaren orekea lortzea da, hori da-eta txinatar medizina tradizionalaren oinarria, eta natureagaz bat eginez bizitea bere bai. Osasuna ardura personala da, eta osasuntsu egoteko gakoa inguruagaz hartu-emon ona izatea da, beti be norberak bizi dauan sasoia kontuan hartuta, azaltzen dau Nimrik. Txinan, esaterako, jenteak bizimodua egokitu egiten dau hamabostero, konturatu barik. Egutegia data garrantzitsuz beteta dago, jatekoa edo egin beharreko ariketa fisikoen aldaketak zehazten ditue horreek datek. Zientziak, sarritan, aldaketok egokiak dirala erakutsi dau. Kosmosagaz be -esoterismo kontua dala pentsau geinken arren- antzeko zeozer azaltzen dabe. Gaur egun danok onartzen dogu ilargiaren zikloek gure organismoan eragina daukela. Ba, txinatarrek aspalditik dakie hori, orain dala milaka urtetik, eta zientziak arrazoia emon deutse. Modu berean, badakigu, Jupiterrek, esaterako, loturea daukala gibelagaz, eta izan leike egunen baten horren erantzun zientifikoa topetea, dino Nimrik, baina badaki holango adierazpenek jentea harritu egiten dabela. Urteotako garapen ekonomikoak nabarmen aldatu ditu Txinako gizartearen sinismenak, baina tradizinoaren zuzterrak sakonak dira, eta jentearen ADNan grabeta dagoz. Mendebaldartutako gazteek be betiko osabideetara joten dabe, edadekoen antzinako errezetetara, gaixotasuna larria ez danean behintzat. Danak dakie zer jan behar dan neguan eta zer udan, zer dan ona katarroa osatzeko -parazetamola ez, jakina-, eta, azken batean, zeintzuk diran osasuntsu egoteko jarraibideak. Txinatar askok, oraindino be, gurago dabe akupunturea (gorputzeko energiaren jarioa kontroletan dau) edo bentosak (tenperaturea erreguletan dau) erabiltea gorputza orekatzeko, ospitalean pilula piloa hartu baino. Mendebaldean gaixotasunaren sintomak daukaguzanean larritzen gara, orduan botikak hartzen doguz, eta azenean kroniko bihurtzen dogu logika bako bizimodu hori. Garrantzitsuena produzidutea da, gorputza mugaraino eroatea. Jenteak ez dau ezer egiten min izan arte, aztertu dau Nimrik. Txinan, barriz, prebentzinoa da nagusi. Izan be, gaixotasuna osatzea besteko garrantzitsua da jakitea zergaitik gagozan gaixorik. Zergaitia da gakoa. Mendebaldean guntzurrun arazo bat, guntzurru arazoa da, eta kito; hemen gorputza osotasunean hartzen da kontutan, organo guztien artean loturea dagoalako. Txinako medizina tradizionala familia-medikuentzako sano aproposa dala uste dau Nimrik, prebentzinoari emoten deutson garrantziagaitik. Baliabide asko aurreztu daitekez; gaur egungo krisi ekonomikoagaz interesgarria izan daiteke. Edozelan be, proposamen honek interes ekonomiko handien kontra egiten dau. Medizina normalak errespetua merezidu dau, jentearen bizimodua nabarmen hobetu dauelako. Kimioterapia behar dauenak, kimioterapia behar dau, beste edozein tratamenduk ez dau emoitza hobeagorik lortuko. Baina, nire eritxiz, medikuek jentea osasuntsu eukitearren kobrau beharko leukie, ez gaixoak osatzearren. Sistema horri esker etekin ekonomikoa ataraten da gaixoengandik. Gaixotasunagaz irabazten da, botikekaz eta eskupekoakaz bere bai. Mediku batzuei 'minbizia euki arte ez etorri' esatea besterik ez jake falta, eta hori ikaragarria da. Dana dala, ikertzaile bizkaitarrak onartzen dau Mendebaldeko medikuntzeagaz lez, txinatarrean be diruak garrantzi handia daukala. Zientzia, siniskeria eta folklorea dagoz, zalantza barik. Eta gatxa da mediku txinatar zintzo bat topetea. Makina bat mediku dagoz, izan be txinatarrak hipokondriakoak dira, eta hemen normala da medikuei eskupekoak emotea. Neuri be, laguntzaile hutsa izan arren, aparte ordaindu gura izan nabe! Holan hurreko hartu-emona lortu gura dabe, baina dana usteltzen da era horretan. Siniskeriak albo batera itxi behar dira. Baina, ez da erraza. Wei Zhu Euskal Herrian sasimedikua edo belagilea izan leike; diagnostikoak egiteko ez dau inolako analisi zientifikorik erabilten. Gaixoak zer daukan jakiteko nahikoa da begietara eta mihinera begiratzea, han edo hemen ukutzea, eta lau-bost galdera egitea. Sarritan zeozer topetan dau, eta konpontzen ahalegintzen da, eta beste batzuetan gaixotasunik ez dagoela erabagiten dau. Ez badeutsat zeozer emoten, ez da gustura joango. Ezin geinke ahaztu plazebo efektuaren garrantzia, horregaitik holango kasuetan ondoriorik eragiten ez dauen zeozer emoten deutset. Mendebaldeko medikuntzeagaz gatxa da hori egitea, botikak askozaz gogorragoak dira, eta bigarren mailako ondorioak ditue beti, epe laburrean edo luzean. Garrantzitsuena -dino Nimrik- zer pasetan dan eta zergaitik pasetan dan jakitea da. Gaixoa gehiago inplikau beharko litzatekez, eta medikuaren esku gauza gitxiago itxi. Gaixoak ulertu behar dau aldarte jakin batek gaixotasun baten sintomak eragin leikezala. Emozinoek organo garrantzitsuenetan eragina dauke, lehenengo gibelean eta gero urdailean. Akupuntureak lagundu leike hori danori kontroletan. Mendebaldean adierazpenok harriduraz hartzen dira. Medizina tradizinionala 'normala'ren ordezkoa da persona askorentzat, eta makina batek azkenengo urtenbide lez dauke, ospitaletan inork erantzunik emoten ez deutsenean. Karin Nimri ez dago konforme. Lehenengo eta behin, medikuntza txinatarrera jo behar da, hori izan behar da lehenengo pausoa, eta ostean ospitalera joan, gaixotasun larriak han bakarrik osatu daitekez eta.\tZigor Aldama\nAntzerkia - 2016-05-05 20:00retan\tZer duzu Amy. Leire Ucha\nAntzerkia - 2016-05-05 20:00retan\tEl fabuloso mundo de la Tía Betty. Interpreteak: María... Bestelakoak - 2016-05-05 19:00retan\tIX. Poesia eta Pentsamendua. De espiritus visivos, poesia y teoria... irakurriena\nXabier Amurizak agur esan deutso bat-bateko bertsogint... - 816 aldiz\nEuskal mitologiaren inguruko lehenengo 3D bideo-jokoa ... - 212 aldiz\nEuskalkien eta herri-hizkeren inguruko erakusketea ipi... - 132 aldiz


Markaz Tulkarem, taldea\nMarkaz Tulkarem, liburua\nTulkarem, errefuxiatuen eremua\nPalestinara joan ginen 2017ko azaroaren eta 2018ko maiatzaren bitartez –futbol-denboraldiaren hasieran eta bukaeran, hain zuzen ere– Markaz Tulkarem futbol taldearekin. Lan honen bidez Cisjordaniako errefuxiatu-eremuetan nola bizi erakutzi nahi dugu, eta horrekin batera, funtsezkoa den futbola eta horren inguru ekimenak\nErakusketa Iruñeko Kondestablen\nnagusia Erakusketa 22 Maiatza, 2019 24 Maiatza, 2019 0 Comment\nGaurtik aurrera eta ekainaren 23a arte “Markaz Tulkarem. El retorno del egipo refugiado” erakusketa Iruñeko Kondestable Jauregian ikusgai izanen duzu. Arratsaldeko 19.30etatik aurrera parte hartzaile guztie ikus daitezken 50 argazkiak azaltzeko bisita gidatua eginen da. Gure proiektua ezagutzen ez baduzu,\nErakusketa Meson de la Nabarrerian\nnagusia Erakusketa 6 Maiatza, 2019 6 Maiatza, 2019 0 Comment\nApirilaren 26an liburua aurkeztu genuen eta pasa den 27an, larunbata, “Markaz Tulkarem, el retorno del equipo refugiado” erakusketaren inaugurazioa Mesón de la Nabarrerian (Iruñea) egin genuen, Kondestable Jauregian maiatzean izanen den erakusketaren aurrerapen gisa. Mesoneko lagunek pintxoak jarri zituzten eta\nnagusia Prensa 30 April, 2019 15 Maiatza, 2019 0 Comment\nLiburua errealitate bihurtu da\nnagusia Video 26 April, 2019 16 Maiatza, 2019 0 Comment\nLortu dugu! Liburua gure eskuetan da dagoeneko eta oso ongi geratu da. Proiektu hau posible egin duzuen guztiei eskerrak eman nahi dizkizuegu. Lasten zuen etxeetara eta liburudendetara iritsiko da. Mila esker proiektu honetan sinisteagatik!\nEkimen guztien atzean proiektua aurrera atera dadin giza talde bat izaten da. Hau ez da salbuespen bat. Ezagutu gaitzazu!\nHauek dira egin dugun eta helburuak bete ditugun crowdfunding prozesu honen datuak\nWebgune honek cookie-ak erabiltzen ditu zure nabigazioa errazteko, publizitatea erakusteko eta analisi estatistikoak egiteko. Nabigatzen jarraitzen baduzu, hauen erabilera onartzen duzula ulertuko dugu.AdosPribatutasun politika


Honen bilaketa egin duzu zezenketak • ZUZEU\nIruñeko zezenketak: momentua heltzen ari da - Zezenketak debekatzeko borroka luzea bada ere, ez dago zalantzarik sanferminetan ere gero eta protagonismo gehiago hartzen ari dela. Eztabaidan, maiz ...\nBilbotarrek zezenketetara eta operara joateko sarrerak musutruk eskuratzeko aukera izan dute, hori pagotxa! Modu horretan, bilbotar arruntak hiria gobernatzen duenaren pare jartzeko aukera izan du,...\nUztaileko bigarren aste honetan goizean goiz esnatu eta telebistari begira jartzen naiz urtero urtero, gogoratzen dudanetik behintzat, Iruñeko entzierroa ikusteko gogoz, urduritasunak hartuta. Txiki...\nNafarroan ere bada zezenketen aurkako jenderik eta garbi azaldu nahi du hori Hemen ere bai-Aquí también herri ekimenak. Bere helburua, Katalunian egin berri duten gisan, Nafarroa Garaian...\n[Barruan Gaude] Banpiroak, Morante de la Puebla eta basurdearen hozkada – Begoña Del Teso\nBegoña Del Teso - Donostiako Gros auzoko Gloria kalean bizi da Begoña Del_Teso (Donostia, 1955). Zinema kritikaria izateaz gain Diario Vasco egunkarirako egunero elkarrizketa bat egiten du. Dagoen...\nZuzenaz, zezenaz eta izan zenaz - Maite Larburuk Berria egunkarian. Non dago erdibidea. Nola jakin noiz, nola, zer. Asmatu ote duzun. Eskuan gorderik daramazun hazia behar zuen belardi er...\nSavater: “Langabeak nahi luke zezenak bezala bizi”\nZezenketa kontuekin gatoz gaurkoan ere ZUZEUra, eta merezi duelakoan gaude, Fernando Savater pentsalariak esan dituenak entzunda: https://youtu.be/SsgX5Foc0Fo «Langabe askok nahiko luke zezen suh...


Hondarribia FE-k 20 minutu jokatu zituen Zarautzen : Bidasoko Hitza\nHondarribia FE-k 20 minutu jokatu zituen Zarautzen\nZelaiaren egoeragatik epaileak partida suspenditu zuen, hondarribiarrak markagailuan 1-0 zihoazelarik.\nHondarribia FE-ko lehen taldeak ezin izan zuen larunbatean Zarautzen jokatu beharreko partida bukatu. Zelaiaren egoera zela eta 20 minutu baino ez zituzten jokatu, eta epaileak norgehiagoka bertan behera uztea erabaki zuen. Hori bai, denbora tarte horretan hondarribiarrak markagailua mugitzeko gai izan ziren. Oraindik ez dute erabaki noiz jokatuko den berriro, baina egiten dutenean, 70 minutu jokatuko dituzte eta 0-1eko emaitzarekin hasiko da partida. Hondarribia taldearen garaipena gauzatuko balitz, sailkapeneko goiko aldean kokatuko lirateke berdeak, 38 punturekin (ikusi sailkapena). Jauzi handia emango luke taldeak: Ostadar, Touring —liderrarekin galtzen badu— eta Hernani aurreratuko lituzke, seigarren jartzeko, hirugarrenetik hiru puntura. Iaz, jardunaldi berean, atzetik hirugarrena zen Hondarribia, 23 puntu pilatuta.\nHondarribia eta Zarautz arteko iazko partida\nHondarribiarren partida bukatu ez bazen, Ohorezko Mailako 24. jardunaldiko beste bi lehia hasi aurretik suspenditu zituzten, arrazoi beragatik. Hain zuzen ere, sailkapeneko bi lehenen partidak dira atzeratu zituztenak. Tolosa liderrak Touringen aurka jokatu behar zuen etxean, eta bigarren Anaitasunak Orion, Getariako Ketaren kontra. Jokatu ez arren, sailkapeneko lehen bi postuetan jarraitzen duten Tolosak eta Anaitasunak, 48 puntutara berdinduta; hirugarrena Mutriku da, 43rekin, baina partida bat gehiagorekin.


Buletin elektrikoa - Som Energia Laguntza Gunea\nBuletin elektrikoa instalazio elektrikoa egoera onean dagoela eta segurtasunari dagokionez, indarrean dagoen arautegia betetzen duela ziurtatzen duen dokumentua da.\nDokumentu honek autonomi erkidegoen arabera izen ezberdinak izan ditzake: “Aldizkako azterketa dokumentua”, “Buletin Urdina”, “Instalazio elektrikoaren Buletina”, etab.\nDokumentu hau elektrikari profesional homologatu batek egin behar du eta instalazioaren ezaugarriak biltzen ditu, adibidez: instalaturiko gehienezko potentzia, eduki ahalko lukeena, etab.\nEtxebizitzen kasuan, orokorrean, dokumentu hauek 20 urtetarako balio dute edo instalazioan aldaketaren bat egin arte (kasu honetan, buletin elektriko berri bat egingo da).\nNoizbait argi etendura duen hornidura baten baja tramitatzen bada, dokumentuak baliagarria izateari uzten dio eta horniduraren alta berria tramitatzerakoan berri bat egin beharko da. Kasu honetan, sinaduraren datatik, dokumentuak 6 hilabeteko balioa izango du eta, beraz, iraungiko da alta ez bada epe hau baino lehenago egiten.\nBuletin honen prezioa desberdina izan daiteke profesionalaren arabera; beraz, hainbat aurrekontu eskatzea gomendatzen da. Erreferentzia moduan, 100 eta 200€ artean egon daiteke, jarduera garrantzitsuagoa behar duten anomaliak antzematen diren kasuetan izan ezik.\nKontuan izan beharra dago zure instalazio elektrikoa 20 urtean behin errebisatzea gomendagarria dela. Zure etxeko instalazioak ondo funtzionatzen duela ziurtatuko duzu eta arazoren bat egonez gero, kalte handiagoa eragin baino lehenago zuzendu ahalko duzu.


kritiken hemeroteka » Hobe Baionak jakinik\n« Etzanarazitako argazkiak | Orube abandonatuak »\nHobe Baionak jakinik Mikel Asurmendi / argia.eus, 2015-11-09\nBaionak ez daki, Hendaiak ere ez. Donamartirik aldiz, badaki, baita Donoztirik jakin ere, konparazionera. Doneztebek, errate baterako, badakielakoan nago, baina Donostiak, Baionak legez, ez daki. Eta Bilbok, ene irudiz, are gutxiago daki.\nBaionak ez daki Bea Salaberriren lehenbiziko literatura lana da. 33 narraziok osatua. 33, numerologiari gagozkiola, zenbaki ahaltsua da. Narrazio nonbrea nola —nonbrea kopurua nola—, idazle hau idealista eta ameslaria da, izpirituz ontsa dohaindua.\nNarraziook egunerokoaren miraila dira. Zerendako altxa begirada urrutira, inguratzen gaituena behatu gabe, xilkoaz harago so egiten ikasteke? Zerendako so egin harantzago, honanzkoa sumatu gabe? Zerendako lurraren beste aldeko balizko zerua edo infernua asmatu, lurrean berean bizi ditugun gertakari infernutar edo zerutiarretan gogoa eman gabe?\n33 narrazio: Aldaira, hondarrekoa, konparazione. Zerendako izkiriatu etxe aldaira batek iradoki diezazkigunez bertzera, eguneroko bizipenak hain iradokigarriak/esanguratsuak izaki? Zerendako idatzi “ahantzi nahiago ziren gertakariez eta momentuez” bertzera (112. orria), eguneroko momentuetan eta objektuetan erreparatu gabe? Galdeak, berriz ere.\nIkasten egun hastetik hasten baita, argi hastean. Hatsanka hasi du Salaberrik izkiriatzen lehen narrazioa (Negarra begian), hastapenetik hatsanka hasi ere. Alta, “baionesek ez dakite hori, ezta miarriztarrek ere”, eta haatik, bera —bere alter egoa edota narratzailea— ez da batere triste. Bere kontakizunek eleberri batendako gogoa ematen dute, Emazteen zakua narrazioak iradoki legez. Erran nahi baita, emazteen zakuetan mundua biltzen da, gizonon koskoiletan mundua barnebiltzen den legez. Bon, à peu près hori ere. Emaztekien zakuaren baitara so, eta imajinazioz izkiriatuz gero, eleberri bat asma genezake. Salaberriren dohaina, horixe behar, bertzeak bertze.\nBea Salaberrik badaki. Amen armairuak narrazioan legez, Salaberrik badaki amen armairuetan arakatzen, badaki amen eskuetako erreka eta pleguetan iradokitzen, badaki paperean pausatu dituen eleetan goxo eta aldi berean fermu igurikitzen. Badaki Donamartirik oraino haboro ikas dezakeela, eta egonarriz eta pazientziaz lantzen du harengandik bildu —edota ukan— duen partikulartasuna.\nMandarinak, Txipiroiak, Euritakoa, Baratze bat… Zerendako mundua/natura dena baino haboro asmatu, gure baitako heroi txikia are gehiago hanpatzeko ez bada? Futxo! Kestioneak pausatzen bertzerik ez dut ikasi oraino, ono, o no! Zerendako ikasi agronomia, anartean mandarina zuritzen, zuzen eta artez, ikasi gabe. Zerendako horrenbeste negar eta malko, zerendako hainbeste poz, funtsean, gure memorian txipiroiak gailentzen badirade? Zerendako klimatologiaz ikasi eta zientziaz jantzi, euritakoaren magiak eskaini dezakeen maitasun istant deliziosoa usmatu/sumatu gabe? Nolatan joan mundutik baratze bat sekula oinkatu gabe?\nBanekien/bagenekin “ardura” ez dela betiere “erantzukizuna”, edo “engainatzea” ez dela baitezpada “engaiatzea” ere, konparazionera. Alta, Baionak ez daki irakurri ondoan, “botiga” ez dela beti “denda” ikasi dugu, “botiga” izan daitekeela “kalapita” ikusi ere. Hots, munduan denboraz “abusatu” beharrean, denboraz “abusatzea” plazera dela ikasi dut nihaurek. Salaberriren narrazioak puska txikiak dira, eta narrazio txikiok puskak dira halaber, bere narrazioak literatura-puskak baitira, izan ere.\nBaionak ez daki, Hendaiak ere ez. Donamartirik aldiz, badaki, baita Donoztirik ere. Doneztebek, konparazione, badaki, baina Donostiak, Baionak legez, ez daki. Bilbok are gutxiago daki, hala fede.\nBaionak ez daki irakurri ondoan, ez dugu Parisen beharrik, ez Parisek jakiterik ere. Donamartirik badaki eta haren partikulartasunaren beharra daukagu, ukan ere. Erran nahi baita, ez dugu zertan Parisek jakiterik behar, unibertsalak izan ahal izateko. Alta, naski, hobe Baionak jakinik. Baiki, nahiago nuke Baionak baleki.


Ezker Anitza-IUk III. Errepublika aldarrikatuko du bihar, domeka, Eibarren - Debagoiena - Goiena.eus\nEzker Anitza-IUk III. Errepublika aldarrikatuko du bihar, domeka, Eibarren\nMirari Altube 2015-04-11 10:10\n"Gure gizartean gero eta beharrezkoagoak diren errepublikaren balioak –berdintasuna, justizia soziala, parte-hartzea eta subiranotasuna– aldarrikatzeko hainbat ekitaldi egingo ditugu bihar, Eibarren", jakinarazi dute Ezker Anitza-IU alderdiko kideek. 10:30ean hasiko dituzte ekitaldiok Ermuako Orbe kardinalaren plazan, Gazte Komunistak taldeak egingo duten ohiko martxa errepublikanoarekin eta 12:00etan ekitaldi politikoa izango da Eibarko Untzaga plazan.\nMartxa errepublikanoa Ermutik Eibarko Untzaga plazaraino egingo dute eta ondoren, 12:00etan, ekitaldi politikoa izango da honako kideekin: Eibarko Irabazi ekimeneko alkategai Itoitz Garcia Anton; Gipuzkoako Ezker Anitza-IUko kide Arantza Gonzalez; PCE-EPKko idazkari nagusi Jon Hernandez; eta Ezker Anitza-IUko koordinatzaile nagusi Isabel Salud.\nMusikak girotuko du ekitaldia eta bukaeran errepublikaren bandera igoko du Marcelo Usabiaga borrokari antifaxista beteranoak.\nEzker Anitza-IUk herritarrak gonbidatu ditu ekitaldiotara: "Errepublikaren balioen aldarrikapen ekitaldiok partekatu gura ditugu etorkizuneko apustu direlako, eta egungo erregimenarekin apurketa demokratikoa lehenbailehen egin behar delako hirugarren errepublika baten aldeko prozesua abian jartzeko".


Citrobacter - Wikipedia, entziklopedia askea.\nCitrobacter generoa bakterio Gram negatiboz osatuta dago, Enterobacteriaceae familian sailkatzen direnak. Anaerobio fakultatiboak dira eta glukosa ez ezik, laktosa ere hartzitzen dute. Ez dute esporarik sortzen eta mugikorrak dira.\n[[Chester Hamlin Werkman, George Francis Gillen|]], 1932\nanaerobio fakultatiboak, Enterobakterio guztien antzera\nCitrobacterek, Enterobacter, Klebsiella eta Escherichiarekin batera bakterio koliformeen multzoa osatzen du. Koliformeak hestean bizi diren bakterioak dira, ezaugarri biokimiko amankomunak dituztenak eta garrantzi handikoak ingurugiro-mikrobiologian, kutsadura fekalaren adierazleak baitira.\nCitrobacter giza zein animalien hesteetan bizi da, baina egoera librean ere aurki daiteke (uretan, lur-zoruan...) Espezie batzuk oportunistak dira, gaixotasunak sortuz immunitate-sistema ahula dutenengan. Gaitzak eragiten dituenean gernu-infekzioak eta meningitis dira ohikoenak.\nAzken aldaketa 2 apirila 2021(e)an, 11:45(e)tan\nOrriaren azken aldaketa: 2 apirila 2021, 11:45.


Garaia eraikinak 15 urte bete ditu — TUlankide MONDRAGON\nGaraia eraikinak 15 urte bete ditu\nHori dela eta, Garaia Parke Teknologikoak eraikinaren 15. urteurrena ospatzeko ekitaldi bat antolatu du.\nEkitaldia ekainaren 13an izango da Udalaitz Auditorioan 09:30etatik 10:30etara. 60 minutu horietan, besteak beste, Parkeko enpresen testigantzak entzun ahal izango dira (Ategi, Galbaian, GSR, Kiro Grifols) eta berrikuntzari buruzko solasaldi batean parte hartu.\nSolasaldian arituko direnak honako hauek izango dira: Mikel Álvarez Garaia Parke Teknologikoko presidentea, Lander Beloki eta Carlos García Mondragon Unibertsitateko Enpresagintza eta Ingeniaritza Fakultateko dekanoak, hurrenez hurren.\nHalaber, parkearen urteurrenaren harira antolatutako argazki- eta marrazki-lehiaketen sariak banatuko dira.\nEkitaldian parte hartzeko, egin klik hemen.\nEzinbestekoa da baieztatzea (ekainaren 10era arte edo edukiera betetzea)


Etxe loretsuen lehiaketa Donibane Garazin | Basque Country | KAZETA\nKazeta|16/05/2020 Updated at:\nGaraztarrek parada dute heien etxeak lorez apaintzeko. © Guillaume Fauveau\nOsasun krisia ez da Donibane Garaziko etxeak lorez apaintzeko oztopo. Urtero bezala, Herriko Etxeak etxe loretsuen lehiaketa antolatu du aurten ere, garaztar guziei idekirik eta izenik eman behar izan gabe.\nKategoria ezberdinetan parte hartzen ahal da. Lehena, karrikan ikusten ahal diren eta lorategiak dituzten etxeei begirakoa da. Bigarrenak, bide publikoan den lore apainketa hartzen du kontuan. Hirugarrenari dagokionez, lorategirik gabe balkoia edo terraza duten eta karrikan ikusten ahal diren etxeentzat litzateke. Laugarrena berriz, leihoen edo hormen apainketari begirakoa da. Azkenik, lorategia duten edo ez duten hotel, ostatu eta kafetegiek ere parte har dezakete, betiere karrikan ikusgarri izanki.\nIrabazleak hautatzeko, epaimahai bat karriketan gaindi pasako da maiatzaren hondarrean eta ekainaren 21eko bestan iragarriko dira. Emaitzak hiriko web atarian, panel argidunetan eta sare sozialetan ezagutaraziko dituzte.


Inicio > Berritu\nGaur egun, gobernuek hazkunde ekonomikoa bizkortzen lagunduko duten politikak eta ekintzak zehaztu behar dituzte, eta, aldi berean, gizarte- eta ingurumen-alderdietan arreta jarri behar dute. Testuinguru horretan, berrikuntzaren eta ezagutzaren transferentziaren politikek funtsezko zeregina dute. Politika horien helburua da egungo arazoak konpontzea eta etorkizuneko erronkei aurrea hartzea.\nHorretarako, inplikatutako administrazio publikoen arteko koordinazio-mekanismoak aurreikusten dira, baita eremu publikoaren eta pribatuaren arteko lankidetza-mekanismoak ere. Ideia nagusia da gure herrialdeak eta Europar Batasunak, oro har, espezializazio zientifiko, teknologiko eta produktiboko eredurantz aurrera egiten jarraitzea; eredu horrek ezagutzan, gizarte-ongizatean eta ingurumen-babesean oinarritutako ekonomia lehiakorra bermatzeko gai izan behar du.\nBerrikuntzaren Erosketa Publikoa - FID lerroa\nBerrikuntzaren Erosketa Publikoaren (CPI) helburua da erosketa publikoaren bidez sektore publikoan eta sektore pribatuan berrikuntza sustatzea, administrazio publikoetan irtenbide berritzaileak sartzeko eta enpresetan berrikuntza sustatzeko.\nFiskalitatea eta hobariak\nAdministrazio Publikoak enpresa-berrikuntza sustatzeko hainbat tresna ditu, hala nola pizgarri fiskalak eta ikertzaileek Gizarte Segurantzari ordaindu beharreko kuotaren gaineko hobariak\nTresna fiskal nagusiak Txosten arrazoitu lotesleak eta ETE Berritzailearen zigilua dira.\nTxosten arrazoitu lotesleak\nEzagutzaren transferentzia da Espainiako Zientzia, Teknologia eta Berrikuntza Estrategiaren lehentasunezko jarduera-ardatzetako bat. Helburu nagusia Espainia berrikuntza-maila handiena duten herrialdeen artean kokatzea da, ezagutzaren transferentziak aurrerapena sortzeko eragina izan dezan.\nEmaitzen Transferentziarako Bulegoak\nDiseinua, berrikuntzaren motorra\nBerrikuntzan eta diseinuan inbertitzea orainaldiaren eta etorkizunaren aldeko apustua da. Berrikuntzari esker, enpresa-bikaintasuna eta merkatuko lidergoa lortzen dira. Enpresek berrikuntzaren alde egiten duten apustua da epe luzeko lehiakortasuna, gizartearen aurrerapena eta hazkunde ekonomikoa bultzatzeko gure tresnarik onenetako bat. Diseinua, berriz, aberastasun- eta ongizate-iturria da. Baina, gainera, diseinua berrikuntzaren motorra da, eta beti dago ekoizpen-prozesuan barne. Diseinua da berrikuntzaren oinarri eta indar bultzatzailea.\nBiak, berrikuntza eta diseinua, elkarren osagarri dira eta elkarri eragiten diote. Berrikuntza diseinuaren aurrerapenerako eta bilakaerarako elementu erabakigarria delarik, garapen-eremu berriak irekitzen ditu, eta, aldi berean, diseinua berrikuntzaren oinarria eta indar bultzatzailerako tresna da.\nBerrikuntza eta Diseinuko Sari Nazionalak\nAdministrazio Publikoen eta Diseinuaren Lantaldea\nCOVID ondoko berrikuntza eta diseinuko lantaldea\nBerrikuntzaren aldeko Hiriak - INNPULSO Sarea\nBereizketa horrek aintzat hartzen ditu azpiegituretan inbertsioak sustatu dituzten hiri aitzindariak, baldin eta inbertsio horiek iraunkortasun ekonomikoari lagundu badiote eta ezagutzan eta berrikuntzan oinarritutako hazkunde-eredua hobetu badute.


HEMEN | elinberri\n2021. uztailak 22 Albisteak, Xabier Soubelet, Xabier Soubelet\nkantu hau alabari egina 1985ean eta oraintxe taldearekin berriz hartuta.\nEntzun alabatxo, Aita dago hain urrun Eta alabatxo nun Dago?…Hemen.\nBai,bai Lapurdin esaten adi Bye,bye batzutan adio\nBai,bai Italian arrivederci Ta batzutan tchao.\nBai,bai Bizkaian maite Guggenheim Bye,bye good morning Helen\nBai,bai nik nahiago dut Maialen Nahiz ederra Big Ben.\nEntzun alabatxo Aita dago hain urrun Eta alabatxo nun Dago?…Hemen.\nBai,bai Bulgarian naiz yogur Bye,bye Euskadi agur\nBai,bai geure etxeko mamia Ez al da hobia?\n.Bai,bai korobirusaren mina Bye,bye milesker Txina.\nBai,bai aldiz han haragi fina Kaixo Argentina.\nBai,bai Canada dago hain ilun Bye,bye mafrundi ta atxun!\nBai, bai balea baino nik atun Nahiago dut lagun.\nBai,bai mundua da benetan guay Bye,bye baita Uruguay\nBai,bai nahiago dut bizi lasai Familian orai.\nBai,bai bizi nahi baitut bakean, Bye,bye Euskal Herrian\nBai,bai aitatxo dago etxean , Poza bihotzean.\nEntzun alabatxo Aita da zurekin Betiko elkarrekin Gaude….Hemen.


Txina Formamidaren fabrikatzaileak eta hornitzaileak | Zintzoa\nZiklopropil metil zetona\n1,2-diaminobenzenoa CAS: 95-54-5\nIzena ： Formamida\nFormula molekularra: CH3NO\nPisu molekularra: 45,04\nCAS zenbakia: 75-12-7\nkolorerik gabeko likidoa, bistarik gabeko ezpurutasuna\nLikido argia, kolorerik gabea eta amoniakoa bezalako usain ahula duena .mp2.55 ° C, bp210-212 ° C (deskonposizio partziala 180 ° C-tik hasita), su-puntua 154 ° C, proportzioa 1,1334 (20 ° C). Izan disolbagarriak uretan eta alkoholean, apur bat disolbagarriak bentzenoan eta eteran, etab., Higroskopikoak.\nFormamida farmazia, espezia eta tindagai sintetizatzeko materiala da. Disolbatzaile gisa erabiltzen da zuntz sintetikoa biratzeko, plastikozko prozesamenduan eta lignina tinta ekoizteko eta abarretan, papera tratatzeko agente gisa, koagulazio azeleragailua petrolio putzuak zulatzeko eta eraikuntzan, karburatzaile gisa galdaketa industrian , kola leungarria eta disolbatzaile polar gisa sintesi organikoan.\n220 kg 200 L-ko plastikozko danbor edo altzairuzko bidoi bakoitzeko (estalduraren barnean). Itxi itxita ura ihes eta ukitu ez dadin. Leku fresko, haizetsu eta lehorretan gordetzen dira, su eta bero iturrietatik urrun.\nHistoria luzea eta produkzio egonkorra\nOrain, gure produkzio ahalmena urtean 25000 MTra iristeko gai izango da, bidalketa garaiz antolatu ahal izango dizugu.\n1. Kalitate kontrol sistema zorrotza\nISO ziurtagiria dugu, kalitate kontrol sistema zorrotza dugu, gure teknikari guztiak profesionalak dira, kalitate kontrolean zorrotzak dira.\nEskaera egin aurretik, lagina bidali dezakegu zure probetarako. Kalitatea ontziratutako kantitatearen berdina dela ziurtatzen dugu. SGS edo beste hirugarren bat onargarria da.\n2. Bidalketa azkarra\nLankidetza ona dugu birbidaltzaile profesional askorekin; produktua bidali ahal izango dizugu eskaera baieztatu ondoren.\n3. Ordainketa epe hobea\nZentzuzko ordainketa metodoak formulatu ditzakegu bezeroen baldintza desberdinen arabera. Ordainketa baldintza gehiago eman daitezke.\n• Egin produktu kimikoak bizitzan zehar. 19 urte baino gehiagoko esperientzia dugu Kimika Industrian eta merkataritzan.\n• Profesionalak eta talde teknikoa kalitatea bermatzeko. Produktuen kalitate arazoak aldatu edo itzuli daitezke.\n• Kimikako ezagutza eta esperientzia sakonak kalitate handiko konposatuen zerbitzuak eskaintzeko.\n• Kalitate kontrol zorrotza. Bidali aurretik, doako lagina eskain dezakegu probarako.\n• Autoekoitzitako lehengai nagusiak, beraz, prezioak abantaila lehiakorra du.\n• Bidalketa azkarra ospetsu den linea bidez, paletarekin paketatzea eroslearen eskaera berezi gisa. Kargen argazkia ontzietan kargatu aurretik eta ondoren hornitutako bezeroen erreferentzia gisa.\n• Karga profesionala. Material bakarra igotzen duen talde batek gainbegiratzen du. Edukiontzia, paketeak kargatu aurretik egiaztatuko ditugu.\nBidalketa bakoitzeko gure bezeroarentzako Karga Txosten osoa egingo dugu.\n• Bidali ondorengo zerbitzurik onena posta elektronikoarekin eta deiekin.\nAurreko: Ziklopropil metil zetona\nHurrengoa: 1,2-diaminobenzenoa CAS: 95-54-5\nPurutasun handiko formamida\nKalitate handiko 4 metilmorfolina prezio onenarekin


Zientzia Kaiera - Page 244 of 248 - Kultura Zientifikoko Katedra\nBizitzan badira momentu batzuk non, gustatu edo ez, erabakiak hartu behar diren. Ez gabiltza ile kolorea aldatzeaz edota kotxe berri bat erosteaz ari. Erabaki garrantzitsuez mintzo gara. Bizitza betiko markatuta utzi dezaketen erabakiez, hain zuzen ere. Hauetako bat da, zalantzarik gabe, ikasketen aukeraketa. Hori bai lan zaila! Asko pentsatutakoan, batzuek fisika ikastea erabakiko dute, besteek, berriz, filosofia. […]\nUPV/EHUko Kimika Analitikoko Saileko Josu Trebolazabala irakasleak elikagaiak ondo eta azkar aztertzeko metodo berriak garatu ditu bere doktorego-tesirako lanean. “Development of new processes and analytical methodologies for efficient and fast analysis of foodstuffs focused on the culinary field” (Ikerketa metodoak eta metodologia berriak garatzea, elikadura produktuak azkar eta eraginkortasunez ikertu ahal izateko) da tesiaren izenburua eta elikagaiekin eta […]


Melokotoi pastela freskoa - Thermomix Errezetak | ThermoRecipes\nMelokotoi pastela freskoa\npostrea225 minutu8 pertsonak260 kaloria\nTarta hau urteko sasoi guztietan jan behar da, baina udako denboraldian edateko oso freskoa ere bada. Fruta eta gazta goxoa falta ez diren pastela da.\nHori egiteko gaileta oinarri kurruskaria egin dugu eta gazta eta krema betegarria jarri dugu. Amaitzeko, melokotoi puska geruza bat gehitu da bi fruta zapore dituen gelatina goxo batekin.\nPostre hau izozkailuan amaitu dezakezu, primeran ezartzeko eta horrela askoz hotzagoa eta izoztua izateko. Ziur gustatuko zaizu gaileta eta gazta testura, horrekin batera doan fruta goxoarekin.\n1 Melokotoi pastela freskoa\nTarta goxoa eta goxoa krema eta gazta kremarik onenarekin eta gaileta kurruskariarekin osatutako pastela. Melokotoi zati bat melokotoi zati batekin almibarretan apainduko dugu, askoz ere osasuntsuagoa eta naturalagoa izango dena.\nPrestatzeko denbora: 3H 30M\nSukaldaritza denbora: 15M\nDenbora osoa: 3H 45M\n135 g digestio gaileta\n85 g gurina, urtu\nPhiladelphia 400 gazta krema mota\n5-6 melokotoi erdi almibarretan\n175 ml mertxiken almibarrarekin\n75 ml ur\n2 koilarakada marrubi gelatina\n2 koilarakada limoi gelatina\nKrema hotza irabiatu dugu Thermomix edalontzian tximeleta gainean dugula. Horretarako 500 ml krema gehitzen ditugu 100 g azukrerekin batera eta inguruan programatzen dugu 45 segundo 3,5 abiaduran. Zartatzeko denbora adierazgarria da, krema izateak denbora gehiago edo gutxiago behar baitu. Kasu honetan, denbora gehiago behar baduzu, segundo batzuk gehiago irabaziko ditugu zure erritmoa gainditu gabe. Krema edalontzitik atera eta alde batera utziko dugu.\nEdalontzi berean garbitu gabe eta tximeleta gainean jarri, gehitu 450 g gazta esnegain eta irabiatu 10 segundo 2,5 abiaduran. Gehitu esnegaina, irabiatu pixka bat koilara batekin eta nahastu berriro 8 segundo 2 abiaduran. Krema edalontzitik atera eta ontzi batean sartuko dugu eta hozkailuan sartuko dugu.\nEdalontzia garbitu eta 135 g galleta gehitu eta birrindu egingo ditugu 10 segundo 7 abiaduran. Gurin urtua gehitzen dugu (mikrouhin labean potentzia txikian urtu dezakegu) eta nahastuko dugu 5 segundo 6 abiaduran.\n18 cm inguruko diametroa duen tarta bat prestatzen dugu, itxita eta moldetik atera daitekeena. Nire kasuan, koipeztatutako paper zati bat jarri dut oinarrian, tarta errazago desmoldatu ahal izateko. Gaileta xehatua gehitzen dugu eta oso geruza trinkoa eta leuna osatzen dugu. Bere horretan utzi edo labean sartu 180 ° -tan 8 minutuz.\nZartagina atera eta hozten utziko dugu. Gazta esnegaina erantsiko dugu eta izozkailuan sartuko dugu ordubete inguru izozteko. Ia prest dugunean estaldura prestatuko dugu.\nGure edalontzi garbian 175 ml almibarr, 75 ml ur, marrubi gelatina bi koilarakada eta limoi gelatina bi koilarakada gehitzen ditugu. Programatuz berotzen joango gara 2 minutu 100 ° -tan 1 abiaduran. Pastelari gehitu aurretik, hozten utziko dugu.\nMertxika zati txikitan mozten dugu eta pastela estaltzen dugu. Gehitu gelatina hotza eta sartu berriro izozkailuan ezarri arte. Zerbitzatu ahal izateko, ordu erdi lehenago izozkailutik atera eta zerbitzatu dezakezu.\nEzagutu beste errezeta hauek: General, postreak\nArtikuluaren bide osoa: Thermorecetas » General » Melokotoi pastela freskoa\nHegaluzea eta zainzuriak pastel zuriak


Baserrian txikitan - Ahotsak.eus\nHizlaria(k): Susperregi Zabala, Apolonia\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ERR-056-002 kodeko bideoa nahi duzula aipatzea: ahotsak@ahotsak.eus\nBaserriko bizimoduaz dihardu Polonik. Txikitan etxean zituzten animaliak aipatzen ditu, eta umetan egiten zituen lanak azaltzen ditu. Etxean kanpoko jendeari harrera egiten ziotela kontatzen du.\nProiektua: San Ignacio ikastetxea. Ahozko ondarea jasotzen\nElkarrizketatzailea(k): Garbine Oliden - Sara Trullos\nData: 2016(e)ko martxoaren 17a\nEmalea: Gorka Lekaroz\nGaia(k): Familia eta harremanak » Herriko giroa » Auzokoen arteko harremana , Aisia » Jai-giroa » Etxe barruko ospakizunak , Familia eta harremanak » Lagunartea eta familia » Umetako lanak\n- Eta gero etxian baratzaik edo ikulluik hola bazenuten?\n- Bai, genitun beyak, ardiyak, ahuntzak, txerriyak... eta hayei jaten eman, ekarri jana, haik garbittu...\n- Ta lanak zuen senideen artian banatu iten zenituzten?\n-Bai, banatu itten genittun. Arratsaldetik bakarrik juten ginan ikastola, bueno eskola zan orduan, ordubitatikan lau terdita hola, ez giñan eunero juten astian bi eunetan hirutan. Ni eskolara oso gutxitan juna naiz, ta nere anayak eta ere bai. Porque guk etxian ez genun urare itturritikan ekartzen genun etxian...etxeko laneako. Sua ere eurra kanpotik ekarri ta iten genun, argiya ere ni txikiya nintzela jarri zuten bonbillak ta hoi guk bestela itte genun ba kandelakin edo bazeon zea beste katxarro bat karburua esaten ziyotena pixtuta. Lurrian genun sua, geo ezautu genun txapa eta geo ya azkeneako dena.\n- Eta txapako egurra ze ekartzen zenuten zure anayak eo?\n- Anayak eta guk igual astuakin juten giñan mendira ta karri ta geo aixkorakin puskatu ta...\n- Ta geo bizilagunakin zer nolako erlaziyua zenuten?\n- Ondo, eske gu bizi giñan mendi batian eta nere izeba eta osaba bizi zian beste mendiyan. Tartian erreka zeon ta zerbait...telefonua ta etzan orduan ta zerbait o falta zenun o enkargu bat da o bihar meza holako ordutan dago holakona ta hoi... e guk itten genun hemendikan ta behaiyek haitzen zuten beste menditikan.\n- Ta geo etxea jende asko juten zan eo nola zan?\n-E etxeko zea?\n- Nere etxian nik beti jendia ezautu dut kanpokokua, porque mendiyan da Urdaburuko birian ta beti jendia juten tzan eta klaro eateko eo zeozer jateko ta gutxi izaten genun, geo ya hasi zian... hasi giñan, biño lehenbizitikan ez genun ezer izaten. Ta jendia juten zan bokadilluakin eta hoi bai ardua edo dagardua beti izaten genun etxian beaientzako.\n-Ta etxian eo hola geatzen zian lota eo pasaran bakarrik?\n- Lotan ere gelditzen zian ta euna pasatzea jun ere bai. Ganbaran genitun preparatuak logela batzuk eta ondo udaran oan jendia kanpoa juten dan bezala, pues Errenteritik eta familiya ta juten zian pues aste bat pasatzea eo hamar egun... o jendia heldutakua eta oporrak hartuta hara astian seme-alabak lanean juten ziala ta geo bixita juten zitzaiotela hairi. Beti jende tartian bizitu naiz ni egiya esan.\n- Ta geo kuarto hoik kobratu eo hola itan zenuteneo nola zan hoi?\n- Pues, zerbait kobratuko zuten nere gurasuak, porque ni ttikiya nitzan orduan, zerbait kobratuko zuten biño ezin dizut esan orduan nola iten zuten.\n- Ta geo arropak ta hola nola garbitzen zenituzten? porque labadorak eta hola etzeuden.\n- Labadoraik etzan ta arropa garbitzen genun eskuz. Etxian jaboyakin eta zeatu ta geo aklaratzea juten giñan itturrira, etxetikan genun ba berrehun metro hola itturriya. Etxeko ura handik ekartzen genun arropak jaboyak ta eskuz etxainin ta geo han astindu ta geo etxea etorri ta zabaldu kanpuan edo ganbaran, segun egualdiya nola zeon.\n- Ta hoi ze iten zeun ahizpakin ta hola?\n- Bai, ahizpakin o amakin ni o. Ni nitzan nesketan zaharrena, bi ahizpa giñan ta gea oaiñe eta ni gehiyena. Ni ezkondu bitarte han eondu nitzan.\nEgilea(k): Garbine Oliden , Sara Trullos\nGari-jotzearen inguruko elkarlana\nAuzoko eliza auzolanean eraikia\nHamar urterekin estraperloan\nHiru eta bi kiloko ogiz betetako saskiak\nUmezain eta sareak josten\nMaristei erretako elizako baliodun gauzak beraien etxean zituzten gordeta\nAtsolorrak, ospakizun bereziak\nArtoaren inguruko auzolana


Argentina-Bolibia-Argentina bidaia taupadak (XI-XV) • ZUZEU\nArgentina-Bolibia-Argentina bidaia taupadak (XI-XV)\nArgentinan muxu bakarra ematea da ohitura agurtzerakoan, eskuin masailean oro har. Izan mutil. Izan neska. Konbinazio guztitan. Kontua da bietako batek bakarrik gerturatzen dituela ezpainak bestearen masailera. Bati, beraz, musua jartzea baino ez dagokio musua jasotzeko.\nHasieratik markatzen dira diferentziak horrela. Hasiera txar bat baino ez da erritoa, biek masailak bakarrik jarri eta berdintasun kondiziotan hasten ez badute harremana behintzat.\nIa bizitza osoa Argentinan daraman greziar agure batekin aritu gara hizketan. Postalak eta Mafaldaren kamisetak zituen denda bat zeraman. Damu omen zen Argentinara etorri izanaz Grezian zituen ondasunak utzita. Eta orain ez da inongoa. Herri minez bizi da atzerrian. Kanpotarra litzateke herrian. Eta bere alabek ikasketa unibertsitarioak amaitu eta Espainiara joatea du amtes. Hartara, Espainiatik tartean-tartean Greziara joan ahal izango zuen behinola patuari emaniko biografia okertua zirkuluan ixteko ahaleginean.\nargentina, bidaia, bolibia, politika


Xamar: 'Euskaldun sortu ginen, eta, nahigabe guztien gainetik, horrek gaitu betetzen' - Sustatu.eus - Teknologia albisteak\n2014-11-25 : 08:47\nEtsaingo azken euskalduna\nEtsainen 1953an hil zen azken euskaldunaren oroimenezko oroitarria.\nAzken bideoa elurpean ageri den Nafarroako Etsain herrixkako irudiekin hasten da. Herri hartan 1953an hil zen azken euskaldunaren oroimenez jasotako harriarekin, hain zuzen ere, Franco hil arte oroitarria ezkutuan izan bazuten ere. Diktadorea aspaldi hil zen, zorionez, eta harria ez ezik, 61 urte geroago, euskaldunak ere bistaratu dira Etsainen. Azken euskaldunak badu ondorengorik.\n•Jarraidura eta irekidura\nBeharbada, hau da seigarren ataleko ideia nagusia. Jon Sarasua irakasleak plazaratutakoa da, eta euskaldunon historia bi kontzeptu horien uztartzean laburbil daiteke. Sarasuak berak bideoan esaten digun moduan, jarraidura, jaso duguna hartu, hortik bizi, hori garatu eta hurrengo belaunaldiei transmititzeko sena da. Irekidura, berriz, garai eta egoera politiko, ekonomiko eta kultural berriek dakarzkigutenari irekiak egotea da; datorrenari aterik ez ixtea, finean.\nEuskararen eta Euskal Herriaren historia jarraiduraren eta irekiduraren arteko etengabeko dialektika da, Sarasuaren ustez. Euskara ez da aspalditik datorren esentzia bat; euskara, ezer bada, herri hau mendeetan zehar ibili izanaren edo existitu izanaren ondorioa da.\nJarraiduraren eta irekiduraren arteko etengabeko dialektika izan da euskaldunona.\nJoxe Angel Irigarai idazle eta kulturgilearen ustez ere, gure etxea, euskara, gaurko munduan txertatzen ahalegindu behar dugu. Orain arte hala izan da, eta gaur egungo erronka nagusia ere hori da. Jakin egin behar dugu zertan izan behar dugun sendo eta muinari lotuak (tradizioa), eta zertan malguak eta irekiak (irekidura). Horretan datza bizitzaren dialektika.\nJarraiduraren eta irekiduraren arteko uztarduraren adibide dira, besteak beste, euskal kantagintza edota bertsolaritza.\n•Ez Dok Amairu!\n60ko hamarkadan hasi zen bistaratzen euskal kantagintza berria. Irigaraik bideoan dioen moduan, bazirudien euskalduna iraungia zela, itzalia, baina ordura arte zokoratua, menderatua eta ezabatua zirudien hura berpizten hasi zen. Euskara bera ere etxe-zulotik plazara irteten hasi zen, eta, testuinguru horretan, gurean, musika eta kantagintza izan ziren munduan gertatzen ari zen aldaketaren islarik naturalena. Mixel Labéguerie kantari lapurtarrak, adibidez, jauzi kualitatiboa ekarri zuen kantagintzara; kanta politikoak eta pertsonalak jaso zituen, eta gizartearen kezkak kantatzen hasi zen. Irigaraik dioenez, handik aurrera, euskal kantagintza ez zen beste batzuen kopia izan. Geu ere, geure mundutxotik, gai ginen gure kantagintza sortu edo egiteko.\nEz Dok Amairu kultur-mugimenduak tradizioa eguneratu zuen 60ko hamarkadan.\n1965ean Ez Dok Amairu kultura-mugimendua sortu zen, eta mugimendu horrek berehala ulertu zuen tradizioari eutsi egin behar zitzaiola, baina ez tradiziokeria, folklore edo etnografia hutsa egiteko, baizik eta hori dena gaurkotzeko; ur berrietatik edan eta gaurko moldeetara ekartzeko, alegia. Mikel Laboa, Benito Lertxundi, Xabier Lete eta Artze anaiek musika tradizionalaren gaineko ideiak astindu zituzten. Irigaraik dio kantaldietan, adibidez, euskal kanta zahar baten ondoren, Vietnamgo Gerrari buruzko edo Detroiteko beltzen aldeko kantak abesten zituztela batere arazorik gabe. Jarrera hark euskaldunok, eta euskara, munduan kokatzen gintuen.\nGazte haien jarduerek oihartzun zabala izan zuten gizartean, baina ez pentsa denek ondo ikusi zutenik aldaketa hura. Gainera, Espainiako gobernuaren zentsurak eta debekuek are eta gehiago zailtzen edo oztopatzen zuten taldearen dinamika. Ez Dok Amairu taldea 1972an desegin zen, baina bide berriak zabaldurik zeuden, eta euskal kantagintza oparoa izan zen hurrengo urteetan. Eta ez kantagintzan bakarrik; antzerkian, arte plastikoetan edo literaturan ere eragina izan zuen, eta Irigaraik dioenez, produkzioa euskaraz egiten zen gehienbat, baita erdaldunen artean ere.\n•Bertsolaritza, sortzeko eta bizitzeko\nBertsolaritza ekosistema moduan antolatzen asmatu dute bertsozaleek.\nBertsolaritza da tradizioa eta modernitatea modu ezin hobean uztartzen jakin duen kultura-diziplina. Sarasuaren esanetan, garai hartan belaunaldi bat bertsolaritza berria amesten hasi zen. Bertsolaritzak masa-kultura izan behar zuela amesten hasi ziren; eskoletan belaunaldi berriei transmititu behar zitzaiela; telebistan eta medio berrietan ere tokia behar zuela; formatu berriak landu behar zituela; edo masa-fenomenoa ere izan behar zuela. Orduan ametsa zena, errealitate bilakatzen joan da poliki-poliki.\nHori dena lortzeko, bertsolaritzak bere burua autoantolatzen jakin du. Bertsolaritza, ekosistema moduan antolatzen asmatu dute bertsozaleek, eta tradizioaren eta sorkuntzaren arteko gurutzaketa propioa eta alaia eratu dute. Bertsolaritzari lotutako tradizioa hartu zuten, baina ez iraunarazi behar zen zerbait moduan bakarrik ulertuta. Sarasuaren esanetan, bertsolaritza ez zuten ulertzen iraute huts modura, sortzeko edo bizitzeko kultura-modu bezala baizik.\n36ko Gerra amaitu eta gutxira zabaldu zen ikastolen hazia, klandestinitatean.\n36ko Gerra amaitu eta gutxira zabaldu zen ikastolen hazia, klandestinitatean izan bazen ere. 1944an, Elbira Zipitriak ezkutuko euskarazko eskola jarri zuen martxan Donostiako bere etxean, eta haren arrastoan abiatu ziren beste irakasle batzuk ere. Dena dela, ikastolen benetako eztanda 60ko hamarkadan izan zen. Sarasuaren esanetan, txundigarria da orduko gurasoen belaunaldiak ikastolak sortzeko izan zuen argitasuna. Euskara hegemonikoa izango zuen hezkuntza-eredua sortu zuten hutsetik hasita, eta frankismoa gori-gorian zegoela, gainera. Transmisio-sen hori izan da, Sarasuaren ustez, euskaldunok honaino ekarri gaituen gako nagusia.\nIrigaraik, berriz, ikastolen sortze-eta garatze-prozesuan erdaldunek izan zuten papera azpimarratzen du. Gure herri handietan eta hirietan erdaldunak gehiengoa ziren; hala ere, erdaldun abertzaleek eta euskaltzaleek euskararen aldeko apustua egin zuten. Euren ondareak, denbora eta energia jarri zituzten hemengo hezkuntza euskaraz ere izan zedin.\n•Euskara batua 1968an\n1968an, Arantzazun, euskara batua sortu zuten han bildutako hizkuntzalariek eta idazleek.\n1968an, bestalde, Euskaltzaindiaren aspaldiko ametsa bete zen. Koldo Mitxelena, Gabriel Aresti, Txillardegi eta beste euskaltzale batzuek bultzaturik, hizkuntzalari eta idazle ugari bildu zen Arantzazun euskararen batasunari irtenbide bat emateko. Eztabaida sutsuak izan ziren (h letrari lotutakoak, batik bat), baina, azkenean, Mitxelenak proposatutako eredua onartu zuten; nafar-gipuzkera ardatz zuen idatzirako euskara, alegia.\nSorreratik beretik batek baino gehiagok euskara batua errezeloz hartu bazuen ere, hizkuntza estandarrak bere bidea urratu zuen; komunikabideetan eta ikastoletan, batez ere.\n•Herri-ekimena eta euskara-elkarteak\nDenboran salto txiki bat eman, eta XX. mendeko azken bi hamarkadei erreparatu genien ondoren, garai hartako euskalgintzaren mapa errepasatzeko. Herri-ekimenari esker sortutakoei dagokienez, irakaskuntzan ikastolak eta herri-eskolak geneuzkan; aldizkariak, irratiak eta Euskaldunon Egunkaria, komunikabideetan; gau-eskolak eta euskaltegiak, helduen euskalduntze-alfabetatzean; Euskal Herrian Euskaraz, hizkuntzaren defentsan; bertsolaritza, literatura, musika... Sarasuaren ustez, azpimarratzekoak dira, benetan, hiztun-komunitate moduan izan dugun nortasun-sena, batetik, eta gure herriari darion autoeraketa-sena, bestetik. Haren esanetan, autoantolatzeko eta sareak sortu eta kudeatzeko jenio edo nerbio berezia izan du gure hiztun-komunitateak. Aretxabaletarrak dioenez, oso herri gutxitan daude, inon baldin badago, herri-ekimenean oinarritutako antzeko berreskurapen-prozesuak. Hori inportantea da, haren ustez, zer izan garen eta zer garen ulertzeko.\nEuskara-elkarteen mugimendua Arrasaten sortu zen, AED-rekin, 1985ean.\n1985ean, berriz, Arrasate Euskaldun Dezagun (AED) euskara-elkartea sortu zen, eta haren arrastoan sortu ziren antzeko elkarteak hainbat eta hainbat herritan. Euskara-elkarte horiei zor diegu, besteak beste, euskarazko tokiko komunikabideak. Elgoibarko Izarra ere euskara-elkarteen mugimenduko kide da 1991tik, elkartea 1963an sortutakoa bada ere.\n•Euskara eta mundu digitala\nEuskararen garapena mundu teknologikoari lotuta ere etorriko da aurrerantzean.\nKonturatu ere egin gabe, XXI. mendean gaude, eta mende honetan euskarak, munduko gainerako hizkuntza guztien moduan, berria den egoera batean dakusa bere burua. Teknologia berrien eragina izugarria da, eta, besteak beste, euskararen jokalekua mundu digitalean ere badago.\nIratxe Esnaola informatika-ingeniariaren ustez, argi izan behar dugu mundu digitalak, bere horretan, ez duela miraririk ekarriko. Mundu digitalean parte hartzeagatik ez da euskararen egoera aldatuko. Esnaolaren esanetan, mundu birtuala mundu errealean egin eta lortzen dugunaren isla izango da.\nEdozein modutan, Esnaolak bideoan dioen moduan, badakigu euskaldunon komunitatea konprometitua dela, eta beti egokitu dela garaian garaiko beharretara, eta kasu honetan ere hala izan da. Horren adibideak ditugu, esaterako, Wikipediak hasieratik izan duen bilakaera, askotariko gai ezberdinen inguruan sortu diren blogak, edo atari digital hau bezalako euskarazko komunikabideak.\nEuskaldunon gaur egungo bizimoduak beste eremu bat du begien aurrean, gure egunerokotasunaren parte bilakatu dena, gainera, eta euskara eremu horretara ere ekarri behar dugu. Aurrerantzean, euskararen garapena mundu teknologikoari lotuta ere etorriko da.\nSarasuaren ustez, gure seme-alabentzat hautu bat izango da euskaraz bizitzea. Teknologia berriek ekarri duten eskaintza zabal, interesgarri eta aberats horren aurrean (etxe barruan ez ezik, norberaren baitan ere sartu dena), eguneroko hautua izango da euskaraz bizitzea.\n•Botila apurtuta dago!\nXXI. mendean sartu berri garen honetan, beraz, euskal komunitatea pentsaezina zen egoeran dago: euskara izugarri zabaldu da mundu digitalean; Interneti esker, hiztun-komunitateak mundu fisikoaren mugak gainditu ditu; milaka ikasle euskaldundu dira; ehunka disko eta liburu plazaratzen dira ... Kopuruak handiak eta onak dira.\nMaila kualitatiboan, baina, Sarasuaren esanetan, huts egiten hasi gara. Besteak beste, ez dugulako lortzen euskalduntzen ditugun belaunaldi horiek euskaldun izateko borondatea ekoiztea euren baitan. Inoizko hiztun-kopururik altuena izateak ez du esan nahi hizkuntza- komunitatea ondo dagoenik, eta Sarasuak bideoan esaten digun moduan, ikuspuntu mediku batetik, hiztun-komunitatea gaixorik dago, eta gaixotasuna serioa da.\nZer ikusi nahi dugu, botila erdi beteta ala erdi hutsik? Sarasuaren ustez, galdera ez da zuzena, botila zulatuta dago eta. Botila betetzen da, komunitatearen ahaleginari esker, baina zulatuta dago, eta gaur irabazten duguna bihar galdu egiten da. Botilak duen zuloa konpontzen ez badugu, ez dago botila betetzerik. Bestalde, aldarte- edo jarrera-kontua ere badago. Sarasuak dioenez, ikaragarria da gure komunitateak egindako lana eta ahalegina, eta baita emaitzen parte bat ere, eta horrek ematen digun pozak eta harrotasunak izan behar dute aurrera egiteko energia-iturri.\n•Negarra begietan eta irria eta euskara ezpainetan\nOso atzera begira ekin genion Euskara Jendea ikastaroari, baina, poliki-poliki, iritsi gara gure hizkuntzaren historia ezagutzeko antolatu dugun ikastaroaren amaierara. Eta ikusten dugu XXI. mendera ere bizirik iritsi dela euskara-jendea. Ez, beharbada, nahiko genukeen bizi-indarrarekin, baina handia da hizkuntza-komunitate txiki honek egin duen ibilbidea.\nZergatik egon dira lotuta hainbeste mendetan herri hau eta euskara? Sarasuak dioen moduan, komunitateak sortzeko hainbat arrazoi edo irizpide egon daitezke (lurraldea, sinesmena ...), baina, gure kasuan, mundu honetan gaudenetik, mendez mende, hizkuntza izan da komunitateak bere burua definitzeko hartu duen irizpidea. Irigarairen esanetan ere, euskara eta euskal jendea dira Euskal Herria ardazten duten elementuak.\nGaur egun, baina, Euskal Herrian euskalduna izatea aukera edo hautu pertsonala eta kontzientea da, eta herri hau etorkizunean euskaldun izateko behar duen ekosistema ez badugu nahikotasun-maila batean ziurtatzen, gureak egin du, herri edo komunitate moduan.\nXalbadorren bilobak esaten digun moduan, euskara eta irribarrea izan behar ditugu ezpainetan.\nKronika honetako azken berbak Xalbadorrentzat eta haren biloba den Amaia Airerentzat gorde ditugu. Amaiak, bere aitonak bezala, askotan pentsatu izan du gure bizitza sinpleagoa eta erosoago litzatekeela espainiar edo frantses izango bagina, baina euskaldun sortu ginen, eta, nahigabe guztien gainetik, horrek gaitu betetzen eta munduan kokatzen. Euskaldunok, negarra maiz begietan izan arren, irria eta euskara behar ditugu ezpainetan aitzina egiteko.\n•Eskerrik asko, Xamar!\nHurrengoan ere izango dugu aitzakiaren bat Xamarri deitzeko.\nAmaitu da Elgoibarko Izarra Euskaltzaleon Topaguneak eta Elgoibarko Udalak elkarlanean antolatu dugun ikastaroa. Eta kronikei dagokienez ere, hau izango da azkena. Baina ez dugu azken kronika itxiko Xamarri eskerrak eman gabe. Eskerrak ematen dizkiogu, beste batzuekin batera, Euskara Jendea bideo-sorta osatzeko egindako lan itzelarengatik. Eta eskerrak ematen dizkiogu, baita ere, Elgoibartik egindako deiari oraingoan ere baietzarekin erantzuteagatik. Xamarrekin egoten garen bakoitzean asko ikasten dugu, baina zenbat eta gehiago ikasi, orduan eta gutxiago dakigula konturatzen gara, eta hurrengoan ere topatuko dugu aitzakiaren bat gurera gonbidatzeko.


Aroztegiko proiektua gelditzeko hainbat ekimen iragarri dituzte - Baztan - Erran.eus\nAroztegiko proiektua gelditzeko hainbat ekimen iragarri dituzte\nTtipi-Ttapa/Xorroxin 2021-04-15 10:00\nApirilaren 16an Lekarozko plazan elkartuko dira 15:30ean Aroztegiko eremuan kanpaldia egiteko. Hurrengo egunean, larunbat honetan, herriko plazan elkarretaratzea eginen dute 17:00etan. Maiatzaren 15ean 17:30ean manifestazioa eginen dute Elizondoko plazatik abiatuta. Herritar guztiak ekimen hauetan parte hartzera animatu dituzte.\nAtzo arratsaldean Lekarozko plazan emandako prentsaurrekoan, 'Aroztegia geldituko dugu' ekimenaren parte-hartzaileek hurrengo egunetarako mobilizazioak azaldu zituzten. Gainera, Nafarroako Gobernuak Aroztegiko proiekturen inguruan Baztango Udalari «erabakitzeko eskumena ebatsi izana» salatu zuten, eta bizi dugun krisi sozio-ekonomikoa gelditu beharrean, areagotzea leporatu zioten.\nEHNE-Nafarroak ekimenarekin bat egin du\nEHNE-Nafarroa (Euskal Herriko Nekazarien Elkartasuna) sindikatua ere «Baztango Lekaroz herriko lurretan egin nahi den hirigintza-proiektu espekulatzailearen aurka» agertu da. Era berean, epaitegiak duela gutxi hartutako erabakiaren ondorioz, «legez kanpokoak diren obrak hastea eragozteko Baztango herritarrak egiten ari diren borrokarekin bat egiten dugu». Foru Gobernuari lan hauek berehala gelditzea eskatu diote, eta «Nafarroako Kontratu Publikoen Administrazio Auzitegiak 2019ko uztailaren 23an esleipen prozedurarekin jarraitzea ezinezkotzat jo zuela» gogorarazi dute.\nProiektua aitzinera eramateak «eskualdeko sektore garrantzitsuenetako bat den nekazaritzarako lursailen galera handia» dakarrela gehitu dute, Baztan «hirigintza espekulaziorako eremu» bihurtuz. Landa-garapen orekatuaren, ingurumenaren, kulturaren zein hizkuntzaren errespetuaren kontrakotzat jotzen duten «esku-hartzea» salatu dute. Herritarren borondatea kontuan hartu ez dela azpimarratu dute eta argi utzi nahi izan dute: «bistakoa da hau ez dela eskualdearen eta Nafarroaren onura kolektiborako bultzaturiko ekimen bat, baizik eta azkar aberastu nahi duten pertsona gutxi batzuen interes espekulatiboei soilik erantzuten duen ekimena».\nAroztegia geldituko dugu! leloarekin hainbat mobilizazio iragarri dituzte\nXorroxin irratia api 14 Baztan Lekaroz\nBertzeak bertze maiatzaren 15erako Elizondon manifestazioa izanen dela iragarri dute apirilaren 14an egindako prenta agerraldian.


Kategoria: AukeratuArduratsuak Aurreztu Dibertsioa EDP Solidarioa Etxea Haurrak Imajinatu zure energia On line Opariak Sukaldea Zuretzat\n9 emaitzak. Hona hemen 1 (e)tik 9 (e)ra\nAltzairu herdoilgaitzezko termoa katiluarekin. 500 ml-ko gaitasuna.\nEntzungailu hori pentsatu eta diseinatu da audio saio luzeez disfrutatu ahal izateko; izan ere, diseinu ergonomikoa eta egokigarria du, eta oso erosoak da. Akabera kolore gorriarekin eta beltzarekin egin da, eta larruzko kuxin leunak ditu. 1,2 m-ko kablea du, iraunkorra eta arina da, kalitate handikoa, eta 3,5mm-ko Jack estéreo konektorea du.\nErosketa-orga, bi gurpileko diseinuarekin eta oin egonkorgailuarekin. 33 litroko gaitasuna duen biltegiratze-poltsa bat eta atzeko poltsiko bat du. Koloreak: gorria eta morea (ezin daiteke kolorerik aukeratu).\nAutorako xurgagailua, 75 W-ekoa, ibilgailuaren hartunerako konexioa, kablearen luzera: 3 metro, xurgatzeko aho gehigarria\nIlea azkar eta modu eraginkorrean lehortu, orrazkerari bolumen handiagoa emanez. Ioiak aktiboki igortzen ditu ilea distiratsuago eta frizz gabe izateko. 2100W-eko potentzia. Ez du difusorerik barne hartzen.\nEskumuturreko adimentsua, funtzio pila bat dituena, zure eguneroko gauzak hobetu ditzazun. Urperagarria da eta 80 mAH batería du (denbora stand by moduan: 5 egun). Funtzioak: Jakinarazpenen oharpenak, pultsometroa, podometroa, loaldiaren kalitatea, sedentarismoa, distantzia eta kaloriak. Bateragarria da Android 4.4 edo maila handiagokoarekin / IOS 8.0 edo maila handiagokoarekin.\nEskumuturreko tentsiometroa, erraz irakurtzeko LCD pantaila zabalarekin. Bakuna eta erabiltzen erraza. Neurketa-emaitzak kolore-eskala batekin sailkatzea, arritmia hautematea eta odol-tentsioa erregistratzeko taula. Eskumuturraren diametroa (14-19.5 cm). Estutxea eta pilak (2xAAA) barne.\nBaso-irabiagailua, egunerokotasunerako ezin hobea. 2 abiadura ditu eta 0,5 litroko gaitasuna du. 300W-eko potentzia.


Irekia Eusko Jaurlaritza - Gobierno Vasco :: Nazioartekotasuna (Euskadi 20 20 Esparru Programa: 2. ardatza)\nNazioartekotasuna (Euskadi 20 20 Esparru…\nEuskadi eta haren enpresak mundu osoan zehar proiektatzea, nazioartekotze jarduera eta bokazio horretan babesa emango zaielarik bai gure enpresa traktoreei, bai gure enpresa txiki eta ertainei.Basque Country Estrategia.\nI. Erakunde Nazioartekotasuna\nII. Enpresa Nazioartekotasuna\nI.1. Herrialde estrategia\nI.2 Kanpo Ekintza\nI.3.Sektore anitzen kanpo ekintza\nEuskal multinazionalen sustapena\nNazioartekotasunerako giza kapitala\nBasque Country marka\nEnpresa plataformak kanpoan\n"First Step Export" programa\nPraktikak kanpoan. Global Training\nHitzarmenak eskualde europarrekin\n"Global Basque network" Sarea\nPartaidetza nazioarteko proiektuetan\nNazioarteko ekintza instituzionalaren koordinazioa\nEsportazio eragiketa handietarako babesa\nEnpresa esportatzaileentzako babesa\nEuskadik Europa eraikitzen duen partaidetza indartzea\nNazioartekotasuna ezinbesteko premia da. Kanpora irten eta merkatu berrietara sartzea da Euskadiren etorkizunerako estrategia bakarra.\nNazioartekotasuna gure herrialdearen erronketako bat da. Kultura eta erakunde mailako aldaketa lortu behar dugu, geroz eta inguru globalizatuagora egokitzeko.\nEsportaziora bideratutako estrategia da euskal enpresen lehiakortasuna hobetzeko eta arriskuak dibertsifikatzeko bermerik onena. Enpresa esportatzaileak dira, hain zuzen ere, lehiakorrenak.\nEuskadiren kanpo harremana Euskadik munduan bere toki berezia lortzera bideratu behar da, gure ezaugarriak gordez eta kanpoan den euskal kolektibitateari arreta berezia eskainiz.\nEuskal enpresen nazioartekotasunean lagun dezakeen beste faktoreetako bat Euskadik munduan duen proiekzioa da. Proiekzio horrek norabide bereko ahalegin koordinatua eta lankidetza behar ditu inplikatutako agente eta erakunde guztien eskutik.\nEnpresa nazioartekotasuna eta erakunde proiekzioaren estrategia hertsiki lotuta daude. Beharrezkoa da baterako jarduera bat garatzea herrialdeak "Basque Country" markaren inguruan proiektatzen duen irudia kalitate eta nortasunaren sinonimo izan dadin.\nEuskadiren nazioartekotasuna herrialdeko estrategia bihurtzea: Basque Country Estrategia.\nEnpresa traktore liderrekin lankidetza publiko eta pribatua sustatzea.\nEuskal ETEen oinarri esportatzailea hedatzea.\nNazioartekotasunean giza kapitala sortzea.\nKanpo harreman eraginkorra ezartzea, Euskadik Europako zein nazioarteko erakundeetan eta organismoetan duen parte hartzea indartzea.\nEuskadi nazioartean "eragile global" gisa hedatzen laguntzea sektore eta sailen ekimenen bitartez.


Uranzadik diasporako argitalpenak digitalizauko ditu\nMexiko eta Venezuelako argitalpenak Uranzadi Digital bilduma idatziaren ondorengo legez sortu zan. Helburua atzerrian argitaratutako euskal aldizkariak, buletinak... digitalizetea da, diasporearen artean hobeto banatzeko. Mueta honetako artxibo ugari dagoz eta, lana zeozelan antolatzeko edo, Ameriketan 1876tik 1976ra argitaratutakoak bakarrik hartuko dira kontuan. Maiatzean ekingo deutso lanari Uranzadik eta, horretarako, ikerketa bibliografiko sakona egin beharko dabe, bai bertoko eta baita Venezuela eta Mexikoko hainbat liburutegitako lanak aztertuz. Datorren urterako, Ameriketako Estadu Batuak Mexiko eta Venezuelako argitalpenak digitalizau ostean, Ameriketako Estadu Batuetakoak ...\nKolonbiako euskal etxeak eta Euskal Herriko Unibersidadeak lankidetza-hitzarmena sinatu dabe\nEusko Jaurlaritzeak ofizialtasuna emon deutso Argentinako "Ibaiko Euskaldunak" euskal etxeari\nBizkaie! 2005-04-29 00:00 Euskaldunak munduan\nRio Coloradoko 'IBAIKO EUSKALDUNAK' euskal etxea Presidentea: Rubén Pedro Etulain jn.a E-mail helbideak: etu@nexonet.com.ar wrearte@nexonet.com.ar Bizkaie!\nJulio Barrenechea Txileko euskal poetari omenaldia egin deutseTxilen, hil zaneko 25. urtemugan\nTxile eta euskaldunak Joseba Etxarriren eskutik\nUdearen ostean, euskarazko eskolak hasi dira\n‘Nerea & I’\nIdahoko Basque License Plates\nBizkaie! 2005-04-22 00:00 Euskaldunak munduan\nCarlos Bilbao diputaduak bultzatu dau ekimen hau. Pasa dan zezeilaren 11an proposatu eban ideia eta Pete Cenarrusa estaduko idazkari izandakoaren laguntzinoagaz, egitasmoa aurrera atara dau. Eta zelan ez, ‘Cenarrusa Centre for Basque Studies’ erakundeak be zerikusi handia izan dau. Erakunde honek diseinau dau matrikula-plakea. Lege barriaren izenpetze ekitaldia Idahoko gobernadorearen, Dick Kempthorne, bulegoan izan zan eta, bertan, euskal ordezkari ugari batu ziran. Argazkian agertzen diranak Pete Cenarrusa, Idahoko estaduko idazkari izandakoa; Carlos Bilbao, Ordezkarien Ganbarako diputadua; Dirk Kempthorne, Idahoko gobernadorea ...\nSA Japoniara doa apirilean\n‘Danok daukagu hobetzeko gaitasuna eta beharra’\nBizkaie! 2005-04-01 00:00 Euskaldunak munduan\nZer dala-eta joan zinan Mozambikera? Zergatik hartu zenduan erabagia? Aurretik banekian Mozambiken proiektu interesgarria egoala, gustetan jatana. Proiektuaren zuzendariagaz berba egin neban eta aukerea emon eustan. Non egon zinan Mozambiken? Herri txiki batean, iparraldean, Marrupa izena daukana, Niassa probintzian. Hego Euskal Herriak besteko azalerea dauka baina berrogei mila persona baino ez dira bizi. Egon nintzan herrian ez egoan argirik, noizean behin baino ez: egun batzutan eta ordu batzutan. Telebista barik. Irratia baegoan baina txarto entzuten zan. Egunkaririk be ez egoan ...\nFilipinetan eta Xangain pelotalekua zabaldu guran\nBizkaie! 2005-03-25 00:00 Euskaldunak munduan\nXangaiko pelotalekua Txinako Xangai urian be pelotalekua zabaldu gura dabe euskal enpresek, baina oraingoz ekimena atzeratu egin dabe, han legez kanpokoa dalako apustuak egitea. Halan da be, ekimena bultzatuko dabela dino Aitor Totorikak, aukera ugari dagozalako frontoia eregiteko. Xangain Jai Alai pelotalekua izan eben Mao Zedong agintera heldu arte. Manilan be, 1940 eta 1986 urteen bitartean, Jai Alai pilotalekua euken baina 1986an, Ferdinand Marcosen diktadurea behera etorri zanean, zarratu egin eben. Bizkaie!\nArgentinako Euskal Fronte Nazionalearen sortzaileetako bat hil da\n‹‹ Aurrekoak 1 2 3 4 ... 31 32 33 34 35 36 37 38 39 40 41 42 43 Hurrengoak ››


hauteskundeak Archives - Gipuzko\nIra 26, 2016 Mari Jose Izagirre, Andoaingo EAJ-PNVren izenean, hauteskundeen emaitzekin oso pozik agertu da eta azpimarratu du\nIra 9, 2016 Udara amaitzearekin batera ikasturte berriari hasiera ematera goaz, eta aurtengoan erronka garrantzitsuak ditugu eskuartean. Gasteizeko\n10 – Kultura, ingurugiro eta aisialdirako turismoaren erreferente bilkatuko ditugu Andoain eta Leitzaran\nMai 22, 2015 Leitzaran bailara sustatuko dugu kirola, formazioa eta aisialdiko jardueren bidez. Herriko ostatu eta alojamendu eskaintza\n06 – Andoain aktibo eta dinamikoa berreskuratuko dugu herritarren eskutik\nMai 17, 2015 Andoain erakargarria, aktiboa eta bizia bultzatuko dugu; ilusioa sortuko duena, irekia, jasangarria, baloreetan aberatsa, humanoagoa eta erosoa. Herritarrekin lankidetzan gobernatuko dugu, modu ireki batean.


Bi auzipeturi espetxetik ateratzeko hiru eguneko baimena eman diete - Altsasu - Guaixe.eus\nBi auzipeturi espetxetik ateratzeko hiru eguneko baimena eman diete\nGuaixe 2020-02-28 14:41\nOstiralero, 20:00etan, udaletxe parean kontzentrazioa egiten da auzia salatu eta presoen askatasuna aldarrikatzeko.\nJokinek eta Oihanek jaso dute espetxeko tratamendu batzordearen oniritzia. Haiek bezainbat egun preso daraman Adur zain dago, baita Jonan eta Julen ere.\nAltsasu Gurasoak taldeko kideek ostiraleko kontzentrazioan jakinarazi zutenez, Altsasuko auziagatik Zaballan preso dauden Jokinek (8 urte eta erdiko zigorra, 1.202 egun preso) eta Oihanek (9 urte eta erdiko zigorra, 1.202 egun preso) kartzelatik hiru egun ateratzeko baimena jaso dute. Haiek bezainbat denbora preso daraman Adurrendako baimena aurki iristea espero dute gurasoek (8 urte eta erdiko zigorra, 1.202 egun preso). Halako baimenak emateaz espetxeko tratamendu batzordea arduratzen da.\nJon Anderrek eta Julenek (7 urte eta erdiko zigor bana, 668 egun preso) joan den astean bete zuten zigorraren laurdena, beraz, baimenak eskatzeko aukera dute. Berez, zigorraren laurdena 17 egun barru beteko dute, baina kalean zeudela epaitegira sinatzera joateagatik (hasieran astean bitan, 2018ko martxotik aurrera 15ean behin) eta pasaportea kentzeagatik zigor egunak kendu dizkiete.\nBestetik, Aratz (4 urte eta 2 hilabeteko zigorra) eta Iñaki (3 urte eta erdiko zigorra) abenduaren 20tik zigorra hirugarren graduan betetzen ari dira. Azkenik, Ainarak urte eta erdiko espetxe zigorra etenda du eta bost urtetan deliturik egiten ez badu ez du kartzelan sartu beharko. Otsaileko aurreneko astetik ez du epaitegira sinatzera joan beharrik eta atzerrira bidaiatzeko aukera du.


Nashville Soundaren ikuspegi orokorra\nHerriko musika bere ertzak barregarri.\nRock'n'rollrek 1950eko eta 60ko hamarkadako aireko uhinak zuzendu zituen. Gazteen merkatuan lehiatzeko, herrialdeko musika-zuzendariak "helduarena" generoaren birkonfiguratzeko erantzun zioten. Paisaia musikaren iraganeko soinu latzak eta leunak lasaitu zituzten. Fiddles atera ziren; Orkestrak izan ziren. Backing choruses pedal-steel gitarraren ordez. Abestien izenak Tin Pan Alley-ren jazz eta pop estandarren hurbileraino iritsi ziren musikari goiztiarreko folk soinuak baino.\nEstilo berri hau Nashville Sound bezala ezagutzen zen.\nNola epe laburtu zen\nNashville Sound lehen aldiz 1958ko artikulu batean erabili zen Music Reporter-en . Terminoa erabilera zabalagoan sartu zen 1960an Jim Reevesen Time aldizkariko artikulu batean agertu zen nabarmen. Nabarmentzekoa da "Nashville Sound" terminoa Nashville-ren grabaketa prozesuaren espontaneoaren magia deskribatzeko erabiltzen zen, non idatzizko moldaketak oso gutxitan erabiltzen ziren. Bakarrik geroago, herrialde musikaren eboluzioaren aro zehatz bat izendatu zuten (hemen gertatzen den bezala). "Herrialde-mugaldeko" terminoa erabiliko da trukean.\nEta artistak? Koraleko ahotsezko abestietan abestu zuten. Hauek Nashville Sound-ekin lotutako herrialde abeslari garrantzitsuenak dira:\nAtzeko planoan abeslariak\nNashville Sound-ek funtsezko oinarria izan zuen atzeko planoetan. Hemen daude babes-talde ospetsuenetako batzuk.\nBoth The Jordanaires eta Anita Kerr Singers-ek ehunka disko kaleratu zituzten.\nAnita Kerr abeslariak\nSaioko jokalariek Nashville Sound aroaren garaian herrialde musikaren soinu uniformea sortu zuten. (Desadostasunik gabe.) Ondutako profesionalek lau saio egin zituzten egunean.\nHona hemen garai hartan Nashville-ko zaldun ezagunenetako batzuk, eta zein tresna jokatu zituzten.\nBuddy Harman - bateria\nRay Edenton - gitarrista\nGrady Martin - gitarrista\nHank Garland - gitarrista\nHarold Bradley - gitarrista\nBob Moore - baxista\nHenry Strzelecki - baxista\nFloyd Cramer - pianista\nHargus "Pig" Robbins - pianista\nPete Drake - altzairuzko gitarrista\nRCA exekutiboa Chet Atkins ohi da Nashville Sound sortzeko. Atkins-ek, ekoizle eta gitarra-jole birtuosiko ere, pop-rock zerrendetan herrialde bat gidatzen lagundu zuen.\nHalaber, nascent estiloan eragin handia izan zuen Owen Bradley-ren Decca Records ekoizlea, Bradley Studios Nashville-n sortutakoa, grabazio estudio independente bat, non herrialdeek eta rock'n roll artistek zinemara abesten zituzten. Bradley-k Decca-ren Nashville Division-n buru izan zen 1958an, eta bertan eragin handia izan zuen herrialde musikaren soinuaren bilakaeran. Produzitzaile gisa, Bradleyk bere zigilua nabarmendu zuen emakumezkoen herrialdeen artean, horien artean, Kitty Wells, Brenda Lee, Loretta Lynn eta Patsy Cline.\n1970eko hamarkadan, Nashville Sound-ek ahultzen hasi zen, Willie Nelson eta Waylon Jennings bezalako agente ezezagunei esker.\nOraindik ere, Nashville Sound sortu zuen sistema ez zen inoiz ezabatu eta gaur egun ikusgai dago gaur egungo saio musikalen, ekoizleen eta kantautoreen inguruko lanen inguruko lan egunetan. 1990eko hamarkadan Herrialde Berria egiteko mugimendua erakutsi zuenez, herrialde musikak ez du sekula gelditu pop-zerrendetan.\nNashville Sound ekintza entzun nahi al duzu? Egin klik esteka eta entzun YouTube-n.\nEddy Arnold - "Mundua joan\nCharlie Rich - "Ateak itxi atzean"\nRay Price - "Good Times"\nZer da tonu osoko eskala?\nZer da I & B Music?\nZer da Chicago Blues Style?\nTop 10 Independent Pop Records Labels\n3 Kill dezakezu matxura arruntak\nVincent Van Gogh margolari onenari\nMarlboro College Onarpen\nMinor 9. Piano akordeak\nSaiakera eta historia boleibola\nBetter Songs idaztea\nAlga gorria (Rhodophyta)\nArcangel Michael Borrokak Satan Azken orduetan\nZuzenbideko ikasleentzako podcast onenak\n12 Gabonetako devotional egunak\nHillary Clinton-en 2016 Spotify Playlist - Song by Song Analisia\nZer izan zen Burning Times?\nStevie Wonder-en "Superstizioa" nahastea


Ibilaldia 2020 Elorrion: Bizkaiko Ikastolen ekitaldia, urriaren 18an\n"Denon artean ibilbidea eraikitzen jarraitzeko" deia egin dute Bizkaiko ikastolek\nPublikatuta: 2020/10/18 17:44 (UTC+2) Azken eguneratzea: 2020/10/19 10:05 (UTC+2)\n2020ko Ibilaldiaren agur ekitaldia egin dute Elorrion. Azaroaren 13an "Ikastolak Herriari" ikuskizuna egingo dute, Donostiako Kursaalean, Euskal Herriko ikastolen jaialdi guztiek.\nIbilaldiaren ekitaldia, Elorrion. Argazkia: Ikastolen Elkartea\nGipuzkoako ikastolek baliabide gehiago eskatu dituzte sistemak huts egin ez dezan\nIkastolek jasoko dituzten baliabideak zehazteko eskatu diote Jaurlaritzari\n2020ko Ibilaldiak agur ekitaldi berezia egin du Elorrion. Bizkaiko ikastolen ohiko jaialdia ezin eginda, ekitaldi berezia antolatu dute, urte osoko prozesuari bukaera emateko.\nMaiatzaren 31n ospatzekoa zuten Bizkaiko ikastolek 2020ko Ibilaldia, baina pandemiaren eraginez, bertan behera utzi zuten, eta urriaren 18ko data berria jarri zuten, "gizarteari zor diogun erantzuna emateko". Gaur, agur ekitaldia egin dute ,"arduraz eta erantzukizunez".\nElorrioko Txintxirri Ikastolako gazteen bertsoek eta dantzek eman diote hasiera ekitaldi bereziari. Imanol Ituiño magoak eta Xabier Aburruzagaren musikariak ere parte hartu dute.\nElorrioko Ikastolak gogorarazi duenez, gonbidatu kopurua murriztu behar izan dute ekitaldia egin ahal izateko. Bertan izan dira Koldo Tellitu Ikastolen Elkarteko lehendakaria, Josune Bañales Ibilaldia Elkarteko lehendakaria eta Idoia Buruaga Elorrioko alkatea.\nIbilaldiak "oztopoak oztopo aurrera" egin duela nabarmendu dute antolatzaileek. "Denon artean gure ibilbidea eraikitzen jarraituko dugu", esan dute.\nTxintxirrik urte osoan ikastolako langileek, gurasoek eta ikasleek egindako lana goraipatu, eta eskerrak eman dizkie. Besteak beste, maiatzaren 31n online ekitaldi parte-hartzaile bat egin zuten. Abenduaren 3an, Euskararen Egunean, "liburu ibiltari" bat aurkeztuko dute, iazko abendutik Bizkaiko ikastola guztietan zehar osatutakoa.\nAzaroaren 13an, Donostiako Kursaalean, ekitaldi berezia egingo dute Euskal Herriko Ikastolen jaialdi guztiek, elkarrekin: Ikastolak Herriari ikuskizuna. Datorren astetik aurrera izango da sarrerak eskuratzeko aukera, "primerako kantaldi eta dantzaldiak gozatu ahal izateko Euskal Herri osoko ikastolen aldeko ikuskizunera" joateko.


Corniche de la Falaise kalera iristean, eskuinerantz egingo dugu bira eta bertatik jarraituz izen berexiak dituzten etxe dotoreen ondoan igaroko gara (Kaioa, Itxasgaina, Utopia, Zer Bakia, Itsasmendi... ), etxez-etxe jarraituko dugu tartean. Aldapatxo bat jaitsi eta kaperatxo bat eta gurutze bat dagoen ordeka bateraino iritsiko gara...; azkenik URHABIA HONDARTZA handiraino jaitsiko gara. Iritsi baino lehen, paisaia deskribatzen duen TAULA PANORAMIKO bat topatuko dugu (inguruko mendiak, herriak... deskribatzen dituena). Hondartza oso luzea da, eta zalantzarik gabe hondarretik ibiltzeko aukera emango digu. Hondartzan bertan URHABIA izeneko erreka itsasoratzen da (gorago, Senperen edo Ustaritzen, errekak Apalagako erreka izena du). Hondartza honek badu berezitasun bat, barnealdean zenbait duna interesgarri gorde izatearena hain zuzen, izan ere, bertan beste espezieren artean, Cakile maritima eta Honcknya peploides landareak aurki daitezke. Erreka zeharkatzea zubi batetik igaroz egingo dugu eta berriz hondarretik ibiliz jarraituko dugu seinale berri bat topatu arte. Hondartza abandonatu eta eskaileretatik igoz, kale batera iritsiko gara. Parlamentia kaletik jarraituko dugu (bertan Mendi-gaina etxea, Bellevue, Ilhunabarra... etxeen ondotik) eta zenbait minuturen igaro ondoren, PARLAMENTIA hondartzaraino iritsiko. Aurretik SAN JOSE KAPERA (Bidarte) eta olatuari buruzko zenbait panel aurkituko ditugu. Getariako bale-arrantzaleen tradizioa nabaria da. Alde batetik, herriaren ARMARRIAk bale baten arrantza deskribatzen du. Bestetik, Parlamentia hondartza gaineko itsasargitik, begiratoki aparta, arrantzale batek bale berri baten agerpena zaintzen zuen. Minutu batzuk ibili ondoren GETARIAn sartuko gara, baita bere (ALCYONS) KAIra iritsi ere (Littoralerako beste sarbidea ere). Bere ondoan Itsasoan hotela dago, eta bertara sartzeko 1927an eraikitako pasabide bitxi bat ere. HONDARTZA batek eta dike batek kaia osatzen dute.\nKostaldetik jarraituko dugu eta erramu-baso trinkoan, eskaileraz hornitutako zidor batetik igotzera pasatuko gara. Era honetan Chemin de las Falaises kalera iritsiko gara -inguruan Bon-air, Itsasgaina... etxeak topatuz; kale honetatik igaroz (esk.), lehenik HAROTZ KOSTA izeneko HONDARTZArako sarbidea topatuko dugu, eta ondoren, ZENITZ HONDARTZArainoko sarrera (hondartza bera Getaria eta Donibane Lohizune udal-barrutietan kokatzen da). Ez dira Getariako hondartzak herriari erakargarritasun natural eta paisajistikoa eskaintzen diotenak, bai ordea, barrutian kokatzen diren itsaslabarrak. Hiru hondartza ditu Getariak, hirurak oso-oso txikiak eta harkosko eta hartxintxarrezkoak gainera. Zenitz hondartza da hiruretan handiena eta baita politena ere. Harotz kosta eta kaia, hondartza txikiak eta harrizkoak dira, eta gainera marea goratan urez estalirik geratzen dira. Zenitz muinoan (Getaria), bakailaoari, ur handitako arrantzari, kortsarioei eta Ipar Euskal Herriko emigrazioari buruzko panel informatiboak topatuko ditugu. Araztegi baten ondotik igaroko gara, eta BALDARRETA errekaren gaineko zubitik ibiliko gero (bera da bi udalerrien arteko muga); ondoren hondartza gaineko xendratik jarraituko dugu. Bestaldera iritsiz, aisialdi-gunera sarbidea ematen dion estazionaleku luzera iritsiko gara. Zenitz (Chemin de Senix) kaletik jarraituz, AKOTZ eta MAIARKO hondartzetarako sarbidera iritsiko gara (badira zenbait jatetxe inguruan). Geroago Agerria kalea (Rue Aguerria) jarraituz, LAFITENIA HONDARTZAraino iritsiko gara. Hondartza hau berezia da eta jarraituko dugun gainaldeko xendrak bista ikusgarri eta ezin hobeak eskainiko dizkigu.\nZenbait zidorretatik jarraituko dugu, eta Kostaldeko bidetik jarraituz (Chemin de la Côte), ERROMARDIE HONDARTZAra jaitsiko gara. Orain dela gutxi arte, Erromardie hondartza horretan duna ederrak eta padura txiki bat ikus zitezkeen, baina legez kanpo altxatutako hiru kanpinen eraikuntzarekin, leku horren balio ekologikoak suntsitzeaz gain, legez publikoak diren sail zabal batzuk esku pribatutara pasatu dituzte. Hondartza luze honetatik jarraituko dugu, zubitxo bati garo, eta oinez hondartzatik M-rantz sartzen den pista hartuko dugu. Asfaltaturiko pista honek ARTXILOAko GURUTZErantz eramango gaitu (Donibane Lohizuneko lurretan hain zuzen). Berau, izen bereko puntan dagoen botozko gurutze ezaguna dago, 1835 urtekoa hain zuzen. Bunker bat (NAZIek II. Gerra Mundialean Frantzia eta Iparralde okupatu zuteneko garaikoa) eta zenbait informazio-panel inguruan. Kostaldea inguratuz jarraituko dugu eta LA PILE D'ASSIETE BEGIRATOKIra iritsiko gara: gimnasia egiteko egokitu den inguru batetik igaroko gara, baita LORATEGI BOTANIKO baten ondotik (Jardin botanique littoral Paul Jovet), 5 kontinenteetako espezieak dituen gunea hain zuzen: gogorik ez falta inguruak ondo bisitatzeko. La Pile d'Assiettes kalera iritsiko gara. Fedor Challapine pasealekutik jarraituko dugu eta SANTA BARBARA (Saint-Barbe) MUINOaren inguruetara iritsiko gara (hau ere Littoralen sartzeko sarbideetako bat); bunker bat atzean utzi ondoren, Donibane Lohizuneko badia ederraren hasierara iritsiko gara. Bertatik Ernio, Gazume, Aiako Harria, Xoldokogaina, Larrun y Jaizkibel mendiak ikus daitezke. Gure eskuinean, kapera bat ematen duen Itsas-Zerbitzuko etxolarantz daramaten zidor batzuk hartuko ditugu, DONIBANErantz jarraituko dugu gero (nabarmenak dira bere HONDARTZA HANDIA, eta itsas ondoko LA PERGOLA KASINO ezaguna). Donibane Lohizune, Urdazubi ibaiaren paduren gainean eta bereziki bere hondartzako dunen gainean altxatuta dagoela gogoratu nahi dugu. Hortik ere, Donibaneri atxikitzen zaion 'lohizune' hitza, padurarekin lotuz zalantzarik gabe. Baina oraingoan, ez dugu hondartzatik jarraituko. Herriaren gunean sartuko gara, bertako etxe zaharren arkitekturaz gozatzearren. SAN JOAN BATAILATZAILEAREN ELIZA ez dugu ahaztuko, Lapurdiko eliza ederrenetako bat da, eta haren alderdirik zaharrenean (XV. mendekoan) Luis XIV.a Maria Teresa Infantarekin ezkondu zen. Luis XIV. Plazan bertan kokaturiko LUIS XIV. ETXEA eta KAIa ikusi beharreko tokiak dira.\nDonibane utziz, URDAZURI IBAIA (La Nivelle) zeharkatuko dugu -zubian bertan arrantza-teknika eta baleari buruzko panelak topatuko ditugu. Ibaiaren bestaldean ZIBURU dago. Kaiaren ondoan eraikitako etxe zaharrenetako batean, apaingarri gisa ezohiko estilo flamenkoko bolutak dituen etxe bat dago: bertan 1875eko martxoaren 7an Maurice Ravel konpositore ezaguna -'Bolero'-ren sortzailea, jaio zen. Oinez segi eta Henri Matisse margolaria bizi zen etxe zahar baten ondoan igaroko gara. Eta azkenik badiaren ertzetik igaro ondoren eta Ziburuko PLAGE DU CARRÉ HONDARTZAren gaineko panelak irakurri ondoren -bertan jorratzen diren gaiak Zokoako Gotorlekua, dikeak, inguruko ezaugarri geomorfologikoak...- ZOKOAra iritsiko gara; bere PORTU ZAHARRA (Littoralerako sarbidea), eta apur bat geroago GOTORLEKU nabarmena ikusi beharko ditugu. Gaurko ibilaldia amaitu da.\nIpar Euskal Herriko hondartzei buruzko informazio gehiago hemen:


Eusko Jaurlaritzak eta Vicomtech-IK4k teknologiarik aurreratuena jarri dute kirol tradizionalen zerbitzuan - basqueteam\n2015eko urtarrilak 28.- Teknologia berriak erreskatean atera dira, Europako kultur ondarearen osagai diren kirol eta joko tradizionalak —batzuk desagertzeko zorian daude— salbatzeko asmoz. Eta euskaldunak eta irlandarrak, kirolzaleen artean berealdiko grinak eta ikusminak sorrarazten dituzten pilota eta hurling-a bezalako kirol tradizionalak dituzten kontinente zaharreko herri nagusietako bi diren aldetik, zientzia, kirola eta kulturaren arteko lankidetzatik mamitutako RePlay proiektuaren abangoardian kokatu dira.\nSamuel Hernanzek 13. postuan bukatu du Seu d´Urgelleko Munduko txapelketa\nSamuel Hernanzek 13. lekuan eta penalizazio barik bukatu du K1eko finalerdia piraguismo eslalomeko Munduko txapelketan, Seu d´Urgellen, baina ez da behar bezain azkarra izan finalera igarotzeko. Txapelketako azken errondatik hiru postura geratu da. Samuelek Munduko txapelketa honetan taldekako lehian urrezko domina irabazi zuen Joan Crespo eta David Llorenterekin batera.\nBasque Team eta ‘Emakumeen Nazioarteko Eguna’\nFundación Basque Team Fundazioak 2018ko martxoaren 8an erakundeen babesarekin eta babes sozialarekin bat egin nahi du, zaintzan eta produkzioaren esparruetan lanean sexua aintzat hartuta egiten den banaketak duen eragina beste urte batez azpimarratzeko. Kirol munduan ere isla dute sortutako desberdintasunek eta desorekek, eta zentzu horretan, Basque Teamek kirolaren esparruko profesionalak animatzen ditu gure ingurunean antolatutako […]


Katalanak eta Euskal Herritarrak • ZUZEU\nKatalanak eta Euskal Herritarrak\nKatalanak eta Euskal Herritarrak –\nIgarle ez naizenez, ez dakit zer gertatu behar duen azkenean datorren urriaren 1ean, Katalunian egin nahi duten erreferendumarekin. Baina ekonomialari ere ez naizenez, horren inguruko iruzkinak aurrez egingo ditut eta ez, kontua nola amaitzen den ikusi eta gero. Izan ere, datorrenaz asmakizunetan jardutea adina interesatzen zait, honaino nola iritsi diren aztertzea. Zinez urrutira iritsi baitira jada, gu inoiz iritsi ez garen bezain urruti. Zergatik eta nola?\nZergatiari begiratuta, ez dut ezer berririk esaten zera badiot, hots, euskal herritarrok dugun errejimen foralaren antzeko zerbait izan balute, ez ziratekeela dauden kinkan egotera helduko. Horren ezean, espainiar zekenkeriak larregi zukutu ditu, eta hori aldatzen saiatu direnean, espainiar harrokeriak gehiegi azpiratu eta nazkatu ditu orobat. Ez du ematen itzulbiderik dagoenik honuzgero. Baina, -etorkizuna asmatzeko jolasean jarraituz-, esango nuke halaber, gerok izan bagina, errejimen foralik gabean, Espainiak zukutu, azpiratu eta nazkatutakoak, ez ginatekeela katalanak heldu diren bezain urrun helduko. Eta hori da hain zuzen interesatzen zaidan gogoeta.\nOrain arteko ibilbideari begiratuta, bi zera ageri zaizkit nabarmen: Lidergo politikoaren aitzindaritza eta gizartearen herritasuna. Lidergo politikoaren aitzindaritza diodanean ez naiz esaten ari prozesua politikariek abiatu dutenik,- jakina da gizarte zibilak bultzatu dituela hartara-, baizik eta prozesua abiatu denetik, Kataluniako lidergo politikoa beti urrats bat aurretik dabilela. Hain erraz esaten den hau ez da ordea batere sinplea. Ez da berez datorrena. Lan handia du atzean, ezkutuan. Ematen du,- eta ez dut zalantzarik horrela izango dela-, hasieratik bukaerainoko ibilbide oso bat diseinaturik dagoela, xehetasunez eta zehaztasunez, etsaiaren balizko mugimendu guztiak aurrez ikusten dituena eta horietako bakoitzari erantzuteko A, B eta C planak prestaturik dituena; mugarriak, zein, non, noiz eta nola ipini erabakita dituena. Lana eta inteligentzia tonaka pilatuz osatu dena. Indar militarrik gabe, auzia nazioarteko plazan ipinita, etsaia indargabetzea neurri handi batean lortu dutela esango nuke. Egun hauetan Europar Batasunak Poloniari gero eta gordinago bidaltzen ari zaizkion abisuak beste norbaitentzako ere badirela esango nuke. Eta behin eta berriz nazioarteak eta Europak katalanak bakarrik uzten dituela agerian erakusten badute ere, zalantzarik ez dut nahikoa berme lortu dutela bi zeron inguruan, hots, erreferenduma indarrez eragoztea ez dutela onartuko, eta etorkizunean gehiengoak eskaturiko independentzia gauzatuko balitz, Europan integratzea berehalako kontua litzatekeela. Ezin gogora ekarri gabe etsi, hemengoarekiko erkaketa lotsa emangarria. Independentzia, antza, lau manifa egin eta Espiritu Santua bezala etorriko dela uste dutenek badute zer ikasia. Ariko al dira, apunteak hartzen!\nEta aitzindaritza honen alboan, gizartearen herritasuna. Kataluniako gizartea “herri” da gaur, Euskal Herrikoa ez bezala. Eta horren “errua”, -gorako aipaturiko haserre egoera eta lidergoaren aitzindaritzak eragin duen harrotasunaren gainetik-, hizkuntzak du. Nebrijak duela 500 urte deskubritu zuenak indarrean jarraitzen du eta katalanek badakite. Hizkuntzak egiten du herria. Horregatik Espainiak prozesua hondatzeko Kataluniako enpresariei ekiten dienean, hauek bereganatzeko esperantzan, ez du ezer lortzen. Horregatik, mossoekin edo funtzionarioekin edo beste talde eragileren batekin antzekoa egiten saiatzen denero, ez du ezer lortzen. Katalanez bizi den herrian, espainolez datorren oro arrotz sentitzen dutelako jada. Katalanez bizi den herrian, Espainiako komunikabideen eraginak hondoa jo duelako aspaldian, Telecinco nagusi eta eredu den nik dakidan beste nonbaiten ez bezala. Katalanez bizi den herriak, urriaren 1eko erreferendumaren inguruan zernahi gertatuta ere, Espainiarekiko zilbor hestea eten duelako eta badoalako itzulbiderik gabe. Hemen, bitartean, aberrigintza itxuratan dihardugu, herria desegiten ari delarik. Noiz arte?\neuskara, independentzia, Katalunia\nNork brodatu (behar) du Kontxako bandera?\n17 pentsamendu “Katalanak eta Euskal Herritarrak”-ri buruz\ngarrett 2017-09-05 21:51\nOna. Egilea nor den jakin gabe, eta jakiteko ikusmiraz, leitu dut amaiera arte, buru aski argia duen norbait izan behar zuelakoan. Hortaz, ez naiz harritu Hartsuaga jaunaren egintza zela ikusitakoan. Holako buru-langile gehiago behar ditugu bazterrotan.\nJJ 2017-09-05 22:22\n“Nebrijak duela 500 urte deskubritu zuenak indarrean jarraitzen du eta katalanek badakite. Hizkuntzak egiten du herria. ”\nNebrijak bazekien, Katalanek badakite. unionistek ere bai… enteratu ez diren bakarrak abertzaleak (asko eta asko) dira nonbait.\nA 2017-09-06 00:14\nHemen itxurakeria. Bai, baina ez hori bakarrik. Estrategia oker bezain luze eta etsigarriak husturik utzi gaitu, kemenik gabe, imajinazioa zer den ere ez dakigula. Neur ditzagun gure ahalmen eta indarrak. Has gaitezen azpi azpitik, polítki-políki lanzan, (eta batez ere euskalgintzan)\nGilen 2017-09-06 08:16\nEa, ekin diezaiogun lanari, baina nondik hasi? Euskaldunon manifestu edo dekalogo batetik, abibidez?\nHona puntu baterako proposamena:\n– Euskaldunok aldarrikatzen dugu erdarak geure egiteko edo ez egiteko eskubidea, eta hortaz inork ezingo gaitu behartu haiek ikasi eta/edo erabilitzera.\njoseba garcia 2017-09-06 10:13\n–Euskaldunok zin egiten dugu euskara hutsean bizitzea, maite dugun guztia euskara hutsean egitea, eta hortaz espainiarren eta frantziarren inposizioaren aurka egitea uneoro, egunean 24 ordu, astean 7 egun, urtean 365 egun.\nIrala 2017-09-06 10:38\nKatalanek bide erdia eginda dutela onartuta ere, esandakoaren kontrako adibide bat edo batzuk: kataluniako tb kate ikusiena tele5 da tv3ekin batera, erdarazko prentsa oso boteretsua da han ere, katalanezko zinea, hutsaren hurrengoa eta abar eta abar. Gure biluztasuna ikusita, ez dezagun auzoaren behiaren errapea hain goiz adoratu!\njoseba garcia 2017-09-06 10:53\nGuztiz ados. Uste dut Euskal Herrian mezu polarizatuak idatzi direla. Batetik inolako etorkizunik ez duela Via Catalanak, bide instituzionala delako eta erabakitzeko eskubidean oinarritua dagoelako, eta bestetik guztiz positibistak arazoak ezkutatuz estrategia perfektua oraindik perfekuagoa egingo dutela pentsatuz.\nAkatsak akats, aurrerapen bikaina egin dute, eskura zituzten tresna guztiak erabili dituzte. Kontua da orain arteko errealismo faltak (hau da komunitate internazionalak ez diela lagunduko eta indar okupatzaileak bertan mantenduko direla) zer kalte ekarriko duen gerora…\nEta oro har, ni han bizi bainintzen, nire esperientzia pertsonalean, bertakoek ez zuten ikusten “bizitza ere emango dugu askatzeko”, literalki mezu zabalduena zen “Espainiar gobernuaren onarpena ez badu ez du etorkizunik prozesuak”. Beldur handia zioten kolpe militar baten aurrean haien ekonomia usteltzeari, eta gauza itsusi jartzen bada inolako arazorik gabe prozesua zapuzteko arazorik ez zuten.\nOkerrak oker, babesa ematen diot prozesuari. Falta zena, guk lortu ez duguna lortu duena alboratzea…\nHartsuaga 2017-09-06 11:02\nT5 ikusiena TV3kin batera eta hori txarra bailitzan adierazi? Noiz esan ahal izango dugu T5 ikusiena ETB1ekin batera? T5ek beti izango du ikuslegoa. Hori ez da okerrena. Okerrena da eredutzat hartzea. Dena den, zuhaitzak eta basoarena gerta ez dakigun, honatx katalanezko medioen panorama.\nBakoitzaren “sharea” bilatzen ez dut jardun eguraldia jada nahikoa deprimente dago eta.\nHartsuaga 2017-09-06 10:46\nKatalanek debaterik egin al dute gaztelera ez jakiteko eskubidearen inguruan? Deklarazio xilimunizkorik egin al dute haien hizkuntza zaletasunaren inguruan? Zer zin egin dute haiek? Nik ez diet horrelakorik ezagutzen. Hizkuntza jarri dute ardatz, baina hain zuzen ere ez aldarrikapenetan, eginetan baizik. Euskal esaerak dio, “ez aintzat hartu esaten dudana, egiten dudana baizik”. Batzuetan iruditzen zait haiek direla euskaldunak.\nNafar 2017-09-06 12:41\nKataluniako eta Euskal Herriko egoerak konparaezinak dira, oinarri-oinarrizkotik hasita. Han zein den haien lurraldea eta hizkuntza garbi dute. Hemen? Ez gaitezen betiko akatsean eror: Euskal Herria ez da soilik Gipuzkoako Goierri edo Nafarroako Leitzaldea. Joan gaitezen Nafarroako hegoaldera edo Arabako Errioxara edo Lapurdiko kostaldera eta hitz egin diezaiegun independentziari eta hizkuntza hautaketari buruz, ea zer gertatzen den…\nHartsuaga 2017-09-06 13:37\nNoski egoerak ez direla berdinak. Baina kontua da zer egin dugun batzuk eta besteok azken berrogei urteotan. Haiek ere badituzte bere Tarragona eta Lleida. Dena ez da Girona. Baina haietan ere aurrera egin dute. Guk berriz atzera, baita Goierrin ere deskuidatuz gero.\nHegoaldeko hegoaldean 2017-09-06 20:01\nEzin da konparatu Tarragona edo Lleida, non jatorrizko jendea kulturalki katalanak diren, Nafar-ek aipatu dituen eskualdeekin, non euskalduntasuna (Lapurdiko kostaldea izan ezik) ikatoleekin duela 40 urte iritzi zen.\nEtorkinen hizkuntzak euskara baino gehiago entzuten diren zonaldeak ezin dira kulturalki euskaldunak izan nahiz eta ikastoleetatik sustatuta, asimilazio/folklorizazio puntu bat izan (Olentzero ospatu, euskal dantzak dantzatu…).\njuan inazio hartsuaga 2017-09-07 10:39\nArazoa ez dira etorkinak, edo euskara aspaldi galdu zuten eskualdeak. Arazoa da Goierrin eta Zarautzen euskara zimeltzen hasia dela, gure hizkuntza formoletan sartzeko “gutar” omen batzuk, aspaldidanik darabilten politikaren eraginez.\nZarauztarra 2017-09-07 10:17\nZarautzen, Kike Amunarrizek dion bezala 15.000 biztanle baino gehiagoko munduko herri euskaldunena, euskara atzeraka doala gauza jakina da. Gazte euskaldunak kastellanora jotzen dute gero eta gehiago. Arnasguneak itotzen ta vascoak comiendo chuleta la ostia.\nA 2017-09-06 18:56\nGoerrin atzera? Duda egin ezazu! Goierrin, leitzaldean, Ultzama aldean…Non ez dugu atzera egin?\nBeharbada lur azalean ginen tokietan, Iruñea, Bilbo…\nTronpetak jotzeko tenorea aspaldian iritsi zen, baina badakizue, hil hurren dagoenaren hurbilean turutarekin SOS lau haizetara hedatzea parte txarrekoa omen. Etsaia gure miserien jakitun paratuko dugula…Bai, dirudienez, axuri otzana bezala hiltzea hobe!\nKatalunia, bitartean, aitzina, bere jokoa egiten eta gu itxurakeritan eta indarrak alperrik xahutzen\nMikelats 2017-09-06 21:05\nAspaldian kataluniari buruz irakurritakoen arteko artikulurik onena ezbairik gabe. Eta honatx gakoa, iruzkingileetako batzuek ederki identifikatu dutena: “Kataluniako gizartea “herri” da gaur, Euskal Herrikoa ez bezala”.\nIdatzia gera dadila, politikari abertzaleek ohar daitezen prozesu edo abenturen aurretik herria egin behar dela, zapaldua dagoen herri bat ez bada egiten galdu egiten delako. Goazen bada gurea egitera berandu baino lehen, dena daukagu eta irabazteko!\nzirauna 2017-09-10 23:17\n(Ez dut esteka beste hizkuntzatan topatu).\n1967. urtean Gibraltarrek erreferendum bat egin zuen etorkizuna hautatzeko. Haren emaitza, UK jarraitzea izan zen.


Azpeitian zer? - 175. zenbakia - 2016ko maiatza\tAzpeitian zer? - 175. zenbakia - 2016ko maiatza Azpeitian zer? - 174. zenbakia - 2016ko apirila\tAzpeitian zer? - 174. zenbakia - 2016ko apirila Azpeitian zer? - 173. zenbakia - 2015eko abendua\tAzpeitian zer? - 173. zenbakia - 2015eko abendua Azpeitian zer? - 172. zenbakia - 2015eko iraila\tAzpeitian zer? - 172. zenbakia - 2015eko iraila Azpeitian zer? - 171. zenbakia - 2015eko ekaina\tAzpeitian zer? - 171. zenbakia - 2015eko ekaina Azpeitian zer? - 170. zenbakia - 2015eko martxoa\tAzpeitian zer? - 170. zenbakia - 2015eko martxoa Azpeitian zer? - 169. zenbakia - 2014ko abendua\tAzpeitian zer? - 169. zenbakia - 2014ko abendua Azpeitian zer? - 168. zenbakia - 2014ko azaroa\tAzpeitian zer? - 168. zenbakia - 2014ko azaroa Azpeitian zer? - 166. zenbakia - 2014ko ekaina\tAzpeitian zer? - 166. zenbakia - 2014ko ekaina Azpeitian zer? - 165. zenbakia - 2014ko maiatza\tAzpeitian zer? - 165. zenbakia - 2014ko maiatza\tMore...\nAzpeitian zer? - 164. zenbakia - 2014ko martxoa-apirila\tAzpeitian zer? - 164. zenbakia - 2014ko martxoa-apirila\tAzpeitian zer? - 163. zenbakia - 2014ko urtarrila\tAzpeitian zer? - 163. zenbakia - 2014ko urtarrila\tAzpeitian zer? - 162. zenbakia - 2013ko abendua\tAzpeitian zer? - 162. zenbakia - 2013ko abendua\tAzpeitian zer? - 161. zenbakia - 2013ko azaroa\tAzpeitian zer? - 161. zenbakia - 2013ko azaroa\tAnterior12345Siguiente\tPágina 1 de 5\tUdala


Iñaki Cabases: «Arerioen erreakzioak balio du proiektu haren onura neurtzeko» | Politika | Berria\nOrgano komun iraunkorra. 25. urteurrena. Iñaki Cabases. EAko kontseilaria 1995-1996ko gobernuan\nAurreko bost legealdietan Iruñeko zinegotzi izan ostean, Iñaki Cabases Geroa Baiko ordezkariak (Iruñea, 1952) politika utzi du. Itzulinguru asko eman ditu bere ibilbide politikoan, baina urte gehienak Eusko Alkartasunean eman zituen. Hain zuzen ere, Javier Otanoren hiruko gobernu hartan, EAko ordezkaria izan zen, eta Industria kontseilari gisa jardun zuen. Ez du gustuko atzera begiratzea, baina ondo iltzatuta du gobernu hura nola erori zen, baita Otanoren «traizioa» ere.\nLehen koalizio gobernua izan zen hura. Zergatik egin zuen EAk apustu hura?\nEskuina erdibitu berri zen: CDN alde batetik, UPN bestetik. Gu bezala, CDN ere koalizio gobernua osatzearen aldekoa zen, UPNrekin hautsi berritan protagonismoa bilatzen zuelako eta Nafarroaren ikuspegi liberalagoa zuelako. Egoerak premiatu egiten zuen PSN ere. Ez dut gogoan Gabriel Urralburu eta Antonio Aragon espetxean ziren ordurako, baina ustelkeria salaketa larriei aurre egin behar zien, eta PSNk aurpegia garbitzeko aukera zuen. Politikan inoiz ezagutu dudan desleialtasunik handiena jazo zen.\nGure galderei erantzunez, Javier Otanok irmo ukatu zigun inongo zerikusirik zuenik Urralbururi eta Antonio Aragoni atzemandako Suitzako kontuekin.\nZenbateraino fidatzen zineten PSNrekin?\nEz genuen konfiantzarik, baina uste genuen egoera egokia zela UPNren eta PSNren arteko akordioak hausteko. Aurrean, UPN eta HB izan genituen. HBk dena edo ezer ez nahi izaten zuen, eta gehienetan ezer gabe geratzen zen. Gobernua osatzeko negoziazio hartan, gure ekarpen nagusia izan zen Nafarroan sortutako egoera politikoa irauli nahi izatea.\nCDN eta PSNren aldean, pisu politiko txikia zuen EAk. Zer bilatu zenuten gobernu hartan?\nBatetik, ildo politiko aurrerakoi bat bultzatu nahi genuen. Bestetik, EAEri bizkarra erakutsi eta kontrara jokatu ordez, guztiz kontrakoa bilatzen genuen. Horregatik, proposamen nagusietako bat izan zen organo komun iraunkor ospetsu hori bultzatzea. Ez genuen bilatzen erakunde bat sortzea, baizik eta dinamika instituzional bat eratu nahi genuen. Nolabait, politikak elkarrekin negoziatu eta hitzartu, komunikabideetako edo hezkuntza proiektu komunak garatu... Aukera asko zeuden, euskara arloan, ekonomian, turismoan, gauza asko elkarrekin egiteko aukera zegoen. Ordura arte ez ziren gorpuztu.\nOldarkotasun handia erakutsi zuen UPNk. Zergatik?\nAbertzaletasunaren aurrean halako konplexu bat dutelako. Nabarrismo moduko bat antzezten dute benetako izaera espainiarzalea ezkutatzeko. UPNren eta PPren artean ez dago alderik. Ezin da ahaztu garai hartan bien artean ituna zutela.\nNolakoa izan zen CDNren eta PSNren jarrera organo komunaren aurrean?\nAurpegia eman behar izan zuten. Nahiko konbentzituta ikusi nituen. Ez dakit interes handirik zuten, baina bi erkidegoen artean harremanak normalizatzeko modu bat zela ikusten zuten.\nZer aukera eskaintzen zituen?\nAukera handiak ematen zituen. Inola ere ezin zen erakunde ofizial bat eratu, ez baitzen hura gobernuen eskumena, baina bide bat irekitzen zen, hori bai. Konstituzioak berak jasotzen du aukera gisa Nafarroa eta EAE erkidego komun batean bateratzeko aukera. Hortaz, bide bat hasten genuen. Noraino hel zitekeen? Ez dakit. Baina, bederen, giro politiko erabat diferentea sor zezakeen.\nUPN kontra izatea azkenean gainditu ezin izan zen oztopoa izan al da? Hori al zen ahuldadeetako bat?\nGobernu hura sendotu izan balitz, etorkizun beltza UPNk berak izan zezakeen. Kontuan eduki behar da 1995ean CDNk UPNren botoen erdiak bereganatu zituela.\nHortaz, UPNrentzat alderdia bera zegoen kolokan?\nBai. Jaime Ignacio del Burgok aitortu zidan berak aurreikusita zuela bien arteko ituna haustea, eta Nafarroan PPren siglak bereganatzea. «Hauek bi legealditan irentsi egingo ditut», esan zidan.\nNafarroako Parlamentuak eta Eusko Legebiltzarrak organo komuna onartu ondotik etorri zen Suitzako kontuen inguruko informazioa. Halabeharra?\nEz. Gai horregatik atera zuten. Auzitegietan zegoen informazio hura, lozorroan. Epaileei eta fiskalei galdetu beharko litzaieke horri buruz, baina susmo ugari pizten ditu botere juridikoak ildo ideologiko batekin duen erlazioak. Dena den, Alderdi Sozialistak onartu egin zuen egoera hura. Nahi izan balu, ez zuen zertan egoera hura onartu. Bere irizpide ideologikoen arabera jarduten duen alderdi ororen moduan, logikoena zen eskandalu hark eragindako pertsonak ordezkatzea, aurretik Urralbururekin edo Aragonekin egin zuten modu berean.\nTraizionatuta sentitu zineten?\nBai, guztiz. Pertsonalki, erabat. Politikoki UPNrekin lankidetza berreskuratzeko hautua egin zuen alderdi sozialistak.\nUne erabakigarria zen. CDNk indarra zuen garai hartan.\nBai, UPNk presio egin zion PSOEri CDN gainetik kentzeko. CDNk aurrera egin zezan eragozteko, funtsezkoa zen gobernu hura desagerraraztea. Eta hala izan zen. Ondo atera zitzaien estrategia. Denborarekin, CDN desagertu egin zen, eta eskuinak nolabaiteko batasuna bereganatu zuen. CDN ahuldu ahala, aitaren etxera itzuli zen, baina ordurako mehatxu izateari utzi zion.\nOrgano komuna ez zen abiatu, baina tarteka haren aipamena egiten da, eta eskuinaren obsesioen artean dago.\nBere arerioek izandako erreakzioak balio du proiektu haren onura neurtzeko.\nZer irakaspen uzten ditu?\nLehen ustelkeria ideologikoa da. Inork bere uste ideologikoen aurka jokatzen duenean, ustelkeria motarik arriskutsuena da. Beste ustelkeria neurgarria da, ukigarria: azkenean, dirua non dagoen jakin daiteke. Bueno, kasu hartan, ez; judizialki ez zuen ondoriorik izan. PSNk barne ikerketa bat abiarazi zuen, baina ez zen inora heldu. Azkenean, ezerezean geratu zen. Gauza bat bakarrik gertatu zen: gobernua erori egin zela eta 20 urtez UPNk agindu zuela, PSNren sostenguarekin.